HƏZRƏT FATİMƏYİ ZƏHRANIN (S.Ə.) MÜBARƏK ŞƏXSİYYƏTİ BARƏDƏ - 25 April 2012 - Əhlibeyt Yolu Haqqın Yoludur-www.ehlibeytnuru.ucoz.com\nMain » 2012 » Aprel » 25 » HƏZRƏT FATİMƏYİ ZƏHRANIN (S.Ə.) MÜBARƏK ŞƏXSİYYƏTİ BARƏDƏ\nHƏZRƏT FATİMƏYİ ZƏHRANIN (S.Ə.) MÜBARƏK ŞƏXSİYYƏTİ BARƏDƏ\n(Xanım Fatimeyi-Zəhraya (s.ə.) ithaf olunur)\nXanım Zəhrz besətin beşinci ilinin cəmadius-Sani ayının 20-si, cümə günü dünyaya göz açdı. Xanım (s.ə.) dünyaya göz açanda Həzrət Xədicənin (s.ə.) yanında dörd dünya və axirət xanımı, Sara (s.ə.) (İbrahim peyğəmbərin həyat yoldaşı), Asiyə (s.ə) (Musa peyğəmbərə Fironun (lən) vaxtında analıq eləmişdir), Həzrət Məryəm (s.ə.) və Musa Peyğəmbərin bacısı Gülsüm (s.ə.) olmuşdur. Anası Həzrət Xədicə xanım besətin onuncu ili, Fatimeyi-Zəhranın (s.ə.) 5 yaşı olanda dünyasını dəyişdi. Xanım Fatimeyi-Zəhranın (s.ə.) üç bacısı (Həzrət Zeynəb, Rüqəyyə və Ümmü Gülsüm) və üç qardaşı var idi (Həzrət Qasim, Abdullah və Tahir). Qardaşları uşaq yaşlarında dünyadan köçmüşdülər. Xanımın (s.ə.) mübarək ləqəbləri: "Binti Əbiha” – "Atasının qızı” deməkdir; "Seyyidətun-Nisə” – "Xanımların Xanımı”; Zəhra – "Parlayan”; "Tahirə” – "Pak”; "Əşrəful-Nisa” – "Xanımların ən şərafətlisi”; "Məryəmul-Kubra” – "Ulu Məryəm”; "Ümmi Əbiha” – "Atasının anası”; "Siddiqə” – "Düz danışan”; "Mərziyyə” – "Allahın razılığını qazanmış” və s.\nXanım (s.ə) hicrətin 2-ci ilində atasının əmisi oğlu İmam Əli (ə) ilə ailə qurmuşdur. Xanım (s.ə) bütün ömrünü balalarına və həyat yoldaşına həsr eləmişdir. Bütün ev işlərini özü görür, köməksiz dörd uşağına baxırdı (İmam Həsən (ə), İmam Huseyn (ə), Xanım Zeynəb (s.ə), Ümmü Gülsüm (s.ə.)). Bir gün İmam Əli (ə) Xanım Fatimeyi-Zəhradan (s.ə.) soruşur: "Evdə yeməyə bir şey varmı?”, Xanım (s.ə) cavab verir: "Sənin haqqına üstünlük verənə and olsun ki, üç gündür yeməyə heç nəyimiz yoxdur”. Həzrət Əli (ə) soruşur: "Bəs niyə mənə deməmisən?” - "Allahın Elçisi (s) məni səndən bir şey istəməkdən çəkindirmiş və tapşıraraq demişdir ki, əmin oğlundan heç nə istəmə, bir şey gətirsə - gətirib, gətirməsə, işin olmasın”.\nBurada Xanımın (s.ə.) atasının sözündən çıxmamasını, həyat yoldaşına hörmətini, səbirliliyini, təmkinliyini görürük. Rəvayətə görə Xanım Fatimeyi-Zəhra (s.ə) atasından (s) kömək üçün məsləhət istədikdə Həzrət (s) Xanıma (s.ə) buyurdu: ”Mən sənə elə bir şey öyrədərəm ki, köməkçidən çox dərdinə çatar. Namazı bitirdikdən sonra, saqa-sola baxmazdan əvvəl 34 dəfə "Allahu Əkbər”, 33 dəfə "Əlhəmdulilləh”, 33 dəfə "Sübhənəllah” de. Allah sənə bacarıq və çeviklik bəxş edər”.\nGələcəkdə Xanımın (s.ə.) Fizzə adında kənizi olacaqdır; amma özünə üstünlük vermədən günləri özü ilə Fizzə xanım arasında bərabər səviyyədə bölürdü. Fizzə xanım 20 il Qurandan başqa heç bir söz danışmamışdır.\nİmam Əli (ə) Həzrət Fatimənin (s.ə.) dilindən demişdir: "Peyğəmbər mənə dedi: "Ey Fatimə (s.ə)! Hər kim sənə salavat göndərsə, Allah onu bağışlayar və mən Behiştin hər yerində olsam, Allah onu mənə qovuşdurar””.\nBir neçə söz də Fədək bağı barədə. Fədək - Xeybərin (Xeybər qalası Xeybər şəhərində yerləşirdi) bol məhsul verən abad bir kəndi idi. Mədinə şəhərinin 140 km-də yerləşir, münbit torpağı və bərəkətli xurma ağacları var idi. Yəhudilərin əlində idi, amma hicrətin 7-ci ilində müsəlmanlar Peyğəmbərin (s) rəhbərliyi ilə Xeybəri fəth etdilər. Yəhudilər müharibə etmədən Fədəki Həzrət Peyğəmbərin (s) ixtiyarına qoydular. Ondan sonra Fədək Peyğəmbərin (s) şəxsi mülkü oldu. Elə ki, "İsra” surəsinin 26-cı ayəsi bu barədə nazil olundu: "Və qohumların haqqını və yoxsulun və yolda qalmışın haqqını ver və heç bir şəkildə israf və artıq xərc etmə”, Peyğəmbərimiz (s) Fədəki Xanım Fatimeyi-Zəhraya (s.ə.) bağışladı.\nBağın üstündə hakimiyyət nümayəndələrinin gözü qalmışdır və buna görə də Xanıma (s.ə.) çoxlu əziyyətlər verilib. Peyğəmbərin (s) şəhadətindən sonra Fədəki hakimiyyət nümayəndələri ələ keçirtdilər və işçilərini qovdular. Xanım Fatimeyi-Zəhra (s.ə.) Fədəkin sənədini alandan sonra nümayəndə Xanımdan (s.ə.) sənədi alıb cırdı.\nXanım (s.ə.) atasından sonra bir neçə ay yaşadı. 5 nəfərə "Bəkkaun” (Bəkkaun – "Çox ağlayan” deməkdir) deyirlər: Həzrət Adəm, Həzrət Yəqub, Həzrət Yusif, Xanım Fatimeyi-Zəhra (s.ə.) və İmam Səccad (ə.). Xanım əziz atasının dünyasını dəyişməsindən sonra çoxlu ağlayırdı və verilən əziyyətlərin nəticəsində bir neçə ay sonra, 18 yaşında şəhid oldu.\nAllah bizə Xanım Fatimeyi-Zəhranın (s.ə.) xalis davamçılarından olmağı nəsib eləsin!\nCategory: Salam | Views: 286 | Added by: ehlibeytasiqi | Rating: 0.0/0


d31 bookhouse cafe sözaltı sözlük\nd31 bookhouse cafe\n1. bakıda nizami küçəsində yerləşən yeraltı kitab tərzində kitab kafesidir.\nbu videodan məkana baxmaq olar;\n27.07.2013 20:06, timidus\n2. 2 dəfə gedib qapısını bağlı gördüyüm kafe. sən demə təmirə görə bağlı imiş\n(bax: şansıma tüküreyim)\n27.07.2013 23:21, Hououin Kyouma\n3. (bax: 31 var dedilər getdik)*\n27.07.2013 23:49, siradanikinci\n4. bildiyin kolanın 80qəpik olduğu yer.\n13.08.2013 23:50, krank\n5. o gün yolum düşmüşdü ora. o nədi qardaş bardak idi əməlli. təsəvvürümdə fahişəxanaya oxşatdım oranı sadəcə hamı paltarla idi.\n16.08.2013 19:23, vforvalerian\n6. adının nə manaya gəldiyini bilmədiyim kafe. 31ə bir anlam verə bilərik də d nə? tez tez kino axşamları falan keçirib babat kinolara baxırlar. yaxınlarda teatr göstərisi də olmuşdu.\n16.08.2013 19:39, uzuncorab hippi\n7. oranı bir şeyə bənzədə bilmədim. ora sanki bir nəslin ,qohum əqrabanın girdiyi yerdi sanki,başqa biri girdik də adama elə baxırlar adam ora girdiyinə peşman olur. rahat oturub da, bir pox yeyə biləcəyimiz yer deyil bir sözlə\n24.08.2013 07:08, adsız dəyirmanda xoruz oleyr\n8. birinci dəfə girəndə 4 ya 5 dəqiqə oturub qaçdığım kafe. durub getdiyim yoxa qaçdığım sözünü highlight oxuyun siz * gecəqonduya oxşayır, nə üçün yığışdıqları da məlum deyil hələ. özünə qarşı gözə girəcək dərəcədə olan yad, soyuğ baxışlar isə başqa temadı *\n24.08.2013 12:12, fertility hollis\n9. 2 ildir bağlıdır.\n09.01.2015 12:18, magistr\n10. günorta vaxtı bookhouse, iş saatından sonra isə sex party'lərin olduğu məkan\n(bax: group, threesome sex)\n09.01.2015 12:25, şay laka daymand


Uşaqlıq travmaları şəxsiyyətə necə təsir edir? - (Ekspert Rəyi)\nUşaqlıq çağı travmaları təkrarlanan olması, uşağa daha çox yaxınları tərəfindən edilməsi və uzunmüddətli təsirləri baxımından ən çətin travma növlərindən sayılır. Bu travmalara hər mədəniyyətdə, sosial sinifdə, etnik qrupda, cəımiyyətdə rast gəlinə bilər.\nÜmumdünya Səhiyyə Təşkilatı uşaqlıq travmalarını yetkin şəxs tərəfindən bilərəkdən və ya bilmədən həyata keçirilən və uşağın sağlamlığına, fiziki və psixososial inkişafına mənfi təsir göstərən davranışlar olaraq müəyyən edir. Burada vacib olan yetkin şəxsin niyyəti deyil, həmin davranışların uşaq üzərindəki təsiridir.\nBu travmalarla bağlı bir çox araşdırmalar aparılıb. Mütəxəssislər psixiatrik pozulmalarla uşaqlıq travmaları arasında əlaqə olduğunu üzə çıxarıblar, bu cür xəstələrdə uşaqlıq travmalarının nisbəti yüksək olub. Bu travmalar uşağın fiziki və əqli inkişafı ilə yanaşı, uşaqlıq və yeniyetməlik dövründə bir çox psixososial problemlərə yol aça bilir. Bu baxımdan belə travmaların qarşısının alınması, baş veribsə ələ alınması, uzunmüddətli müşahidələrin aparılması olduqca vacibdir.\nÜmumdünya Səhiyyə Təşkilatının keçirdiyi tədqiqatlardan birinə əsasən, uşaqlıqda psixoloji travmaya məruz qalan insanlar digərləri ilə müqayisədə karyera qurmaqda daha çox çətinliklərlə üzləşirlər. Məlum olub ki, uşaqlıqda yaranan psixi pozğunluqlar insanın sosial inkişafını zəiflədir, belə insanlar ünsiyyət qurmaq, dostluq münasibətləri yaratmaq, yeni kollektivlərə adaptasiya olmaq baxımından çətinlik çəkirlər. Tədqiqat zamanı 22 ölkədən 18 yaşından 64 yaşına qədər 40000 insan arasında sorğu keçirilib. Tədqiqatçılar hər respondentin gəlir səviyyəsi, ictimai vəziyyət və təhsili barədə məlumatlar toplayıblar və buna əsasən uşaqlıqdan olan psixiki sağlamlıq durumunu müəyyənləşdiriblər.\nÜmumiləşdirsək, uşaqlıq travmalarına fərdlərin 18 yaşından əvvəl məruz qaldığı cinsi, fiziki, emosional istismar, laqeydlik, valideynlərin itkisi, valideynlərdən ayrılma, boşanma, miqrasiya, zorakılıq, qəza, təbii fəlakətlər və s. səbəb ola bilər. Bütün bu travmalar şəxsin düşüncələrinə, həyat tərzinə, seçimlərinə və bütövlükdə şəxsiyyət kimi formalaşmasına təsir edir. Bəzən alınan psixoloji travmalar şəxsin gələcəkdə mənfi davranışlara və vərdişlərə meyl etməsinə də təsirsiz ötüşmür. Bu baxımdan məsələyə kompleks yanaşmaq üçün həm psixoloji, həm də sosioloji aspektdən nəzərdən keçirilməsi vacibdir.\nSosial Tədqiqatlar Mərkəzinin baş məsləhətçisi Humay Axundzadə bildirir ki, uşaqlıq dövrü insanın psixikasının, şəxsiyyətinin təməlinin qoyulduğu, intensiv şəkildə formalaşdığı dönəm olduğu üçün istənilən yaşantı, istənilən psixoloji vəziyyət həm müsbət, həm də mənfi təsirinə görə uzunmüddətli ola bilər. Xüsusilə, uşaqlıq travmalarının fəsadı, uşağa yetirdiyi psixoloji zədə uzun müddət davam edə bilər.\nEkspert qeyd edir ki, uşaqlıq travmaları ilk növbədə şəxsiyyətlərarası münasibətlərdəki yalnışlıqlardan, xüsusilə, valideynlərin uşaqlarla uyğunsuz davranışlarından qaynaqlana bilir: “Bu münasibətlərə uşağın yaxın adamları - ailə üzvləri, məktəbdə dostluq etdiyi şəxslər, müəllim və başqaları ilə münasibətləri aid etmək olar. Təbii ki, bu münasibətlərdən ən təsirlisi valideynlərlə münasibətlərdir. Valideyn uşağı böyüdərkən, tərbiyə prosesində ilk növbədə ona sağlam özünüqiymətləndirmə və özünəinam hissi aşılamalıdır. Uşağı tərbiyə edərkən düşünmək lazımdır ki, o, bir zaman müstəqil həyata qədəm qoyacaq və nə qədər özünəinamlı olsa, emosional cəhətdən sabit olsa, özünü adekvat olaraq doğru-dürüst qiymətləndirə bilsə, bir o qədər həyati çətinliklərin öhdəsindən gələ bilər. Lakin bu işdə məsuliyyət yalnız valideynlərin deyil, uşaq üçün nüfuza malik digər böyüklərin də üzərindədir”.\nHumay Axundzadə bildirir ki, psixoloji travmaların qarşısını almaq üçün valideynlər uşağa dedikləri sözlərə diqqət etməlidirlər: “Uşağın özünəinamını sındıran, ona çarəsizlik, yarıtmazlıq hissi aşılayan sözlər deyilməməlidir. Lakin bu, mühüm və çətin tələbdir. Çünki valideynlik insana dərhal müdriklik nəsib etmir. Valideynin öz şəxsiyyəti də inkişaf etmiş olmalıdır. Öz davranışları üzərində düşünmək, qiymətləndirmək bacarığı olmalıdır ki. tərbiyədə bu məqama diqqət yetirə bilsin”.\nEkspertin sözlərinə görə psixoloji travmaya başqa bir səbəb valideynin uşağı həddən artıq himayə etməsi, uşağa öz müstəqilliyini ifadə etməyə imkan verməməsi ola bilər. Mütəxəssis bildirir ki, belə hal illərlə davam etdikdə travmatik situasiyaya çevrilir, insan şəxsiyyətinə mənfi təsir edir.\nHumay Axundzadə vurğulayır ki, həddindən artıq emosional soyuqluq da uşağa travmatik təsir göstərə bilər: “Uşağın ən böyük tələbatı sevgiyə, nəvazişə olan tələbatdır. Ancaq valideynlər müxtəlif səbəblərdən - özlərinin müəyyən travmalarını həll edə bilmədiklərinə görə, emosional soyuq olduqlarına görə, bəzən də stereotiplərə görə nəvazişlərini göstərə bilmirlər. Təcrübəmdə belə bir halla rastlaşmışam. Konsultasiyaya gələn ana mənə açıq şəkildə bildirmişdi ki, oğlunu əzizləyir, qızını yox. Onun təsəvvüründə belə bir stereotip vardı ki, qızları çox əzizləyəndə tərbiyəsi pozulur, gələcəyinə pis təsir edir. Belə halda qız övladı görür ki, valideyn daim oğula nəvaziş, sevgi göstərir, ona yox. Bu isə özü də qızın özünüqiymətləndirməsinə mənfi təsir edən amilə çevrilir”.\nEkspert qeyd edir ki, ümumilikdə uşaqlıq travmalarının təməl səbəbi bu və ya digər zorakılıq formasıdır: “Bura həm fiziki, həm də emosional-psixoloji zorakılıq aid edilə bilər. Uşağın travması yalnız döyülməkdən deyil, acı sözdən, hər hansı emosional təzyiqdən də ola bilər. Heç bir halda zorakılıq uşağın sağlam psixikasıyla uzlaşmır. Ailədə zorakılıq, şiddət varsa uşağın psixikasına mənfi təsir göstərir”.\nHumay Axunzadə bildirir ki, sağlam şəxsiyyət və xoşbəxt insan böyütmək istəyən valideynlər bu məsələlərə diqqət yetirməli, belə nöqsanlara yol verməmək üçün öz üzərlərndə işləməlidirlər. Mütəxxəssis təəssüflə vurğulayır ki, heç də bütün valideynlər öz üzərlərində işləməyə hazır deyillər.\nMəsələnin sosioloji tərəfinə toxunan ekspert qeyd edir ki, psixoloji izahlar bəzi məsələləri nəzərə almır: “Psixoloji yanaşmalarda bir çox hallarda travmaya görə məsuliyyət sırf valideynin üzərinə qoyulur. Əlbəttə, valideynlər bu baxımdan çox məsuliyyət daşıyırlar. Lakin sosioloji perspektivdə baxanda görəririk ki, psixoloji izahlarda nəzərə alınmayan məsələlər var. Məsələn, sosial bərabərsizlikdən uşağın aldığı emosional-psixoloji travma ola bilər. Deyək ki, hər hansı ailə illərlə çətin maddi durumda yaşayırsa, şagird ailəsinin durumuna görə müəyyən sinif yoldaşlarının geyindiyi kimi geyinə bilmirsə, yediyi bəzi şeyləri yeyə bilmirsə, bu da travmatik situasiyadır. Artıq belə situasiyalar psixologiyanın çərçivəsindən bir qədər kənara çıxır. Bu məsələlər elə məsələlərdir ki, məsuliyyəti yalnız valideynin üzərinə yükləmək düzgün deyil. Bu baxımdan sosioloji yanaşma valideynlərə münasibətdə daha anlayışlıdır”.\nMütəxəssis bildirir ki, valideynlik bir sosioloji fenomen olaraq tarixən böyük transformasiyalara məruz qalıb və müasir dövrün valideynləri tarixin heç bir dövründə olmayan qədər böyük bir mənəvi yükün hədəfinə çevriliblər: “Çox vaxt deyirlər ki, əvvəllər uşaq sayı çox olurdu, insanlar daha çox uşaq istəyirdilər, uşaqları daha çox sevirdilər. Əslində isə inkişaf edən dünyanın getdiyi istiqamət belədir ki, hər bir uşağa verilən dəyər olduqca yüksəlir. Hər uşağa görə valideynin məsuliyəti olduqca artır. Bu baxımdan psixoloji nəzəriyyələrdə, ictimai disskusiyalarda uşaq mövzusu, uşaqlıq dövrünün önəmi, uşağa bir növ gövhər kimi yanaşma məsələsi gündəmə gəlir. Bu dövr elə bir dövrdür ki, həssaslıqla yanaşmaq lazımdır”.\nHumay Axunzadə vurğulayır ki, uşağın təkcə maddi deyil, emosional tələbatları da ödənilməlidir: “100-150 il öncə insanlar belə fikirlə yaşayırdılar ki, uşağı yedirtmək, təhlükəsizlikdə saxlamaq yetərlidir. Əslində indi də belə valideynlərə rast gəlmək olar. Uşağın dərin emosional aləminin olması, ona deyilən hər bir sözün həyatında, gələcəyində əhəmiyyət daşıması məsələsi o zamanlar yox idi. Cəmiyyət inkişaf etdikcə, psixoloji biliklər artdıqca, dünyada qlobal demoqrafik dəyişikliklər baş verdikcə valideynlik roluna verilən məsuliyyət də artır. Bu baxımdan uşaqlıq travmaları da tez-tez disskusiya mövzusuna çevrilir”.\nPsixoloji travmaların vaxtında aşkar olunub, aradan qaldırılması vacibdir. Ekspert bildirir ki, travmaların aşkar olunması metodları müxtəlifdir: “Bu məsələ şəxsin yaşından asılı ola bilər. Çox vaxt insanlar başqa problemlərlə müraciət edirlər, işin gedişində aşkar olunur ki, problemin kökündə uşaqlıq travmaları dayanır. Bəzi hallarda insanlar refleksiv olduqlarına görə, özlərini təhlil edib müəyyən ehtimallarla gəlirlər. Belə halda o ehtimalların doğru olub-olmadığı yoxlanılır. Kəskin travmatik situasiyalar ola bilər ki, hər hansı hadisədən sonra uşağı psixoloqa gətirirlər və bu halda baş vermiş konkret hadisəylə bağlı psixoloji iş aparılır”.


GöZLƏYIN, BU MAĞAZADA YENI SEPHORA OLMAĞI DüŞüNüRSüNüZ? - MƏŞHUR - MAKIYAJ - GüNDƏLIK GECƏ - GöZƏLLIK AUTHORITY - MAKIYAJ - 2019\nBliss, Burt's Bees, Butter London və yanaşı oturan kitablar?\nBarnes & Noble bu ənənəvi kollec kampüslerinde qazanan bir kombo hesab edir.\nRacked tərəfindən bildirildiyi kimi, zəncir bir neçə kolej kitabçasında "Sözlük" kimi tanınan yeni bir kərpic və havan konsepsiyası mağazasını sınağa çəkir və hər gözəllik sevgilisi arzu edir.\nBu günə qədər Emory Universiteti, Southern Methodist Universiteti, Tulane Universiteti və William & Mary Kollecinin Smashbox, Living Proof, Fəlsəfə, Maybelline, L'Oreal və CoverGirl (və yalnız başlanğıc). Sonrakı dayanacaq Kaliforniya Universitetinin Riverside şəhərindəki bir yerdir.\nSözlük bir az fərqli edir (yer seçimi ilə yanaşı) "öz-özünə xidmət taraması" diqqət mərkəzindədir - bir məsləhətçinin sizə kömək edə biləcəyi Sephora və daha çox öz-özünə məxsus bir şeydir. Lakin Sephora kimi, çox nümunələr, testlər və çox ciddi görünüşlü yaxşı çanta var.\nCopyright 2019 \_ ar.womanfitness.info \_ Gözləyin, bu mağazada yeni Sephora olmağı düşünürsünüz?


Ferrari: Aerodinamik boru düzgün sazlanmayıbmış? | Formula1 Azərbaycanda\nFerrari: Aerodinamik boru düzgün sazlanmayıbmış?\nİstisna deyil ki, Ferrari komandasının mövsümə heç də uğurlu start almamasının səbəblərindən biri də aerodinamik borunun düzgün sazlanmaması olub. Belə […]\n05 May, 07:45\nİstisna deyil ki, Ferrari komandasının mövsümə heç də uğurlu start almamasının səbəblərindən biri də aerodinamik borunun düzgün sazlanmaması olub. Belə bir ehtimalı Almaniyanın Auto Motor und Sport qəzeti irəli sürüb.\nİlk üç Qran Pridə Skuderiyanın sürücüləri bir dəfə də olsun Podiuma qalxa bilməyiblər, hərçənd, mövsüm ərəfəsində komanda ənənəvi olaraq favoritlərdən hesab olunurdu. Çin yarışından əvvəl komandanın texniki direktoru Aldo Kosta ilk dəfə bildirmişdi ki, maşına sürətin çatışmaması aerodinamik borunun düzgün sazlanmaması ilə izah edilir.\nAuto Motor und Sport-un bildirdiyinə görə, indi hər şey yoluna qoyulub, bu vacib və mürəkkəb avadanlıq artıq düzgün sazlanıb. Keçən həftə Vayrano avtodromunda Ferrari aerodinamik testlər keçirib: Jül Byanki 150º İtalia-nı düz yolda yoxlayıb və testlər sübut edib ki, düzgün sazlanmadan sonra aerodinamik borunun normal işi bərpa olunub.\nÇox güman ki, komandaya formasını yığmağa vaxt lazım olacaq. Hərçənd, çox şey artıq Türkiyədə məlum olacaq, axı bu yarışa Skuderiya kompleks vacib yeniliklər hazırlayıb…


Palitra qəzeti“Yaşadığım Noriç şəhəri mənə İçərişəhəri xatırladır”\n“Yaşadığım Noriç şəhəri mənə İçərişəhəri xatırladır”\nTarix: 11.03.2015 | Saat: 18:43:00 | E-mail | Çapa göndər\nRübabə Mir Feyzullazadə: “Böyük Britaniyada təhsil sistemi tələbəni daim öz üzərində çalışmağa sövq edir”\nXaricdə təhsil alan gənclərlə bağlı rubrikamızın budəfəki qonağı Rübabə Mir Feyzullazadədir. Rübabə xanım ali təhsilini Böyük Britaniyada uğurla davam etdirməklə yanaşı ictimai işlərdə də aktivlik göstərir. Hazırda təhsilini Britaniyanın “East Anglia” Universitetinin “MSc İnternational Accounting and Financial Management” proqramı üzrə davam etdirən bu savadlı gəncimizlə olan müsahibəni oxuculara təqdim edirik:\n-Mən, Mir Feyzullazadə Rübabə Məsud qızı 1993-cü il 11 avqust tarixində Bakı şəhərində anadan olmuşam. 1999-cu ildə Bakı Avropa Liseyinə qəbul oldum və 2010-cu ildə həmin təhsil ocağını bitirdim. Orta məktəbdə təhsil aldığım müddətdə ardıcıl olaraq I Bakı Beynəlxalq Uşaq Kinofestivalı və Gürcüstanda keçirilən “Sunrise in Tbilisi” Uşaq Kinofestivalında iştirak etmişəm. Məktəbi bitirdikdən sonra 601 balla Azərbaycan Dövlət İqtisad Universitetinin Mühasibat uçotu və audit fakültəsinə daxil oldum, 2011-ci ildə imtahan yolu ilə XİQ ( Xüsusi İstedadlar Qrupu) Maliyyə fakültəsinə keçdim. Ali təhsil aldığım müddətdə universitetimizdə keçirilən debat yarışlarının, Azərbaycan Tələbə Gənclər Təşkilatları İttifaqının (ATGTİ) təşkil etdiyi "Qış Liderlik Məktəbi”nin iştirakçısı olmuşam. Bundan əlavə, “Junior Achievement Azerbaijan” və AMCHAM-in (American Chamber of Commerce in Azerbaijan) birgə layihəsi olan “Youth Business Lidership Project” də iştirak etmişəm. Hazırda təhsilimi Böyük Britaniyanın “East Anglia” Universitetinin “MSc İnternational Accounting and Financial Management” proqramı üzrə davam etdirirəm.\n-Xaricdə təhsil hər bir gəncin arzusudur. Siz bu arzunuzu kimlərin dəstəyi ilə reallaşdırdınız?\n-Magistr təhsilimi xaricdə almaq qərarına gəlməyimdə başlıca rolu bakalavr təhsili aldığım Xüsusi İstedadlar Qrupu oynadı. Belə ki, burada tədrisin ingilis dilində olması, dərslərin Mərkəzi Bankın və Paşa Bank, “Deloitte”, “PwC”, SOCAR və s. kimi müəssisələrin qabaqcıl işçiləri tərəfindən keçirilməsi qarşımda xaricdə təhsil kimi yeni bir məqsəd yaratdı. Müəllimlərimizin əksəriyyəti Avropa və ABŞ-da təhsil aldıqları və karyeralarında uğurlar etdiyi üçün daim onlardan universitet, ixtisas seçimində məsləhət alır, onların təcrübəsindən yararlanırdım. Böyük Britaniyanı seçməyimə səbəb burada maliyyə sahəsi üzrə təhsilin yüksək səviyyədə olması və müəllimlərimin verdiyi məsləhətlər oldu. Təbii ki, ailəmin və dostlarımın dəstəyi də danılmazdır. Onlar həm universitetlərə sənəd göndərəndə, həm də “2007-2015-ci illərdə Azərbaycan gənclərinin xarici ölkələrdə təhsili üzrə Dövlət Proqramı”ndan cavab gözləyəndə mənimlə birgə o həyəcanı yaşamış, uğurlarıma sevinmiş insanlardılar.\n-Hər bir universitet hansısa özəlliyi ilə fərqlənir. Bəs sizin oxuduğunuz universitetin hansı özəllikləri var?\n-Hazırda təhsil aldığım “East Anglia” Universiteti əsası cəmi 50 il əvvəl qoyulmasına baxmayaraq, “The Guardian University Guide” siyahısına görə Böyük Britaniyada 14-cü, tələbə məmnuniyyətinə görə isə ilk 3-lükdədir. Universitet öz yaşıllığı, ərazisində meşə massivinin və hətta gölün olması ilə seçilir. Kitabxanadan gölə açılan mənzərə insanı sakitləşdirir, fikrini cəmləməyə kömək edir. Universitet ətrafında qaçışan dovşanlar isə “East Anglia” Universitetinin rəmzinə çevrilib. Gölün yaxınlığında tikilmiş zikkurat formasında olan tələbə yataqxanası universitetimizə xüsusi gözəllik qatır. Təhsilə gəldikdə isə, Böyük Britaniyanın əksər universitetləri kimi magistr pilləsinin cəmi 1 il olması tədris proqramını intensiv edir və tələbələri daim testlərə, kurs işlərinə, qrup layihələrinə və imtahanlara hazırlıqlı və məsuliyyətli olmağa yönəldir. Bakalavr təhsili aldığım müddətdə imtahanlarımı test üsulu ilə verdiyimə görə burada imtahanların yazılı olması əvvəl məni qorxutsa da, daha çox öz üzərimdə çalışmağıma səbəb oldu. Universitetimiz mütəmadi olaraq buranın məzunu olmuş və iş həyatında böyük uğurlar qazanmış məzunlarını tələbələrlə görüşə dəvət edir və onlar da öz növbəsində öz təcrübələrini bizimlə bölüşür, məsləhətlər verir və suallarımızı cavablandırırlar.\n-Yəqin artıq yaşadığınız şəhərə, oradakı ab-havaya və ümumilikdə ingilis mentalitetinə alışmısınız.\n-Ümumiyyətlə, bir məqamı qeyd edim ki, yaşadığım Noriç şəhərinin əhalisi əsasən tələbələrdən və yaşlı insanlardan ibarətdir. Onlar həmişə bizimlə mehriban davranır, lazım gəldikdə öz köməklərini əsirgəmirlər. Sevindirici bir haldır ki, burada yaşlılara və əlillərə ictimai yerlərdə əlverişli şərait yaradılıb. Onlar rahatlıqla, kənar kömək olmadan şəhərdə, ticarət mərkəzlərində sərbəst hərəkət edirlər. Şəhərin özünə gəldikdə isə, XI əsrdə Noriç Londondan sonra İngiltərənin ikinci böyük şəhəri hesab olunurdu. Öz qədimliyini qoruyub saxlaya bilmiş bu şəhər bəzən mənə İçərişəhəri xatırladır. Burada mən hər zaman özümü rahat və təhlükəsiz hiss edirəm. Şəhərin mərkəzi hissəsində yerləşən Noriç Bazarı İngiltərədə ən böyük açıq bazarlardan biridir. Noriçin məşhur tikililərindən biri hesab olunan Forum özündə Mərkəzi Kitabxananı və BBC-nin regional idarəsini birləşdirir. Qeyd etmək istərdim ki, son yeddi il ərzində bu kitabxana ziyarətçi sayına görə Böyük Britaniyada ilk yeri qazanıb.\n-Universitetinizdə sizdən başqa azərbaycanlı tələbə varmı?\n- Bəli. “East Anglia” Universitetində 19 azərbaycanlı tələbə təhsil alır. Onların əksəriyyəti iqtisadiyyat sahəsi üzrə təhsil alır və burada Azərbaycan cəmiyyətinin fəal üzvləridirlər.\n-Azərbaycan cəmiyyəti haqqında söz açdınız. Bu təşkilat barədə də ətraflı məlumat verərdiniz və ümumilikdə azərbaycanlıların ictimai həyatda aktivliyi hansı səviyyədədir?\n-Azərbaycan cəmiyyətinin üzvləri olaraq tələbələrimiz bir çox tədbirlər təşkil edir, ölkəmizi layiqincə təmsil edirlər. Mən də bu işlərdə öz köməyimi əsirgəmir, tədbirlərin təşkilində yardımçı oluram. Məsələn, bu yaxınlarda universitetin təşkil etdiyi “Go Global” adlı tədbirdə digər ölkələrlə yanaşı biz də milli mətbəximizi xarici tələbələrə təqdim etdik, soydaşlarımızdan biri isə tarda ifa edərək sözün yaxşı mənasında milli musiqimizin möhtəşəmliyi, musiqi alətimizin gözəlliyi ilə hamını təəccübləndirdi. Bundan başqa, Xocalı soyqırımına həsr olunmuş təqdimata beynəlxalq tələbələri dəvət edərək, acı həqiqətlərimizi onlara da çatdırmağa çalışdıq. Təqdimatın sonunda tələbələrə soyqırımı qurbanları və Qarabağ haqqında kitabçalar paylandı. Hazırda isə Azərbaycan cəmiyyətinin fəal üzvləri müxtəlif ölkələrdən olan tələbələrin də dəvət alacağı Novruz tədbirinə hazırlıq görürlər.\n- Böyük Britaniyada təhsil almaq istəyən gənclərimizə hansı tövsiyələriniz olardı?\n-Böyük Britaniyada təhsil almaq istəyən tələbələrə məsləhətim budur ki, universitet seçərkən diqqətli olsunlar və çətinliklərlə qarşılaşmamaq üçün əvvəlcədən seçdikləri ixtisas üzrə ədəbiyyat oxumağa başlasınlar. Bundan əlavə, təhsil almaq istədikləri universitetin məzunu olmuş soydaşlarımızla daim əlaqə saxlasınlar, onlardan həm təhsil, həm də yaşayışla bağlı suallar verib gedəcəkləri yer barədə ətraflı məlumat alsınlar. Tövsiyə etmək istərdim ki, təhsilə başladıqda dərslərini planlı şəkildə oxusunlar. Belə olduqda imtahanlara daha rahatlıqla hazırlaşa biləcəklər. Və sonda bacardıqları qədər, dərslərdən imkan tapdıqca müxtəlif şəhərlərə səyahət etsinlər.\n-Bəs Böyük Britaniyada gördüyünüz gənclərlə Azərbaycan gəncləri arasında hansısa müqayisələr aparmısınızmı?\n-Azərbaycan gənclərindən fərqli olaraq, Böyük Britaniya gəncləri daha erkən yaşlarından müstəqil qərar qəbul edir. Onlar gündəlik rejimlərini daha dəqiq planlaşdırmağı və o plana uyğun hərəkət etməyi bacarırlar. Azərbaycan gəncləri arasında isə birlik daha güclüdür və çətin anlarda bir-birilərinə dayaq olurlar.\n-İki ölkənin təhsilində necə, hansı fərqləri deyə bilərdiniz?\n-Azərbaycan və Böyük Britaniya təhsili arasında başlıca fərq ondadır ki, Böyük Britaniyada təhsil sistemi başlıca olaraq tələbələri daim öz üzərində çalışmağa yönəldir. Universitetlərin maddi-texniki bazası daha geniş imkanlar açır. Burada əksər universitetlərdə kitabxanaların 24 saat işləməyi tələbələrə öz rejimlərini daha sərbəst qurmağa imkan yaradır və xüsusilə də imtahan dövründə kitabxana onların ikinci evinə çevrilir.\n- Təhsilinizi başa vurduqdan sonra hansı planlarınız var?\n-Gələcək planlarım təhsilimi başa vurduqdan sonra Azərbaycana geri dönmək və burada ACCA imtahanlarını verərək ixtisasım üzrə peşəkar mütəxəssis olmaqdır. Bundan əlavə, müəyyən iş təcrübəsi qazandıqdan sonra, öz işimlə yanaşı müəyyən təlimlər aparmaq və ya XİQ-də tələbələrə ixtisasım üzrə dərs demək istərdim.


BVF 2009-cu ildə Azərbaycanda qeyri-neft sektorunun dörd faizlik artımını proqnozlaşdırır\nBiznes və iqtisadiyyat xəbərləri 12 Oktyabr 2009 11:03 (UTC+04:00)\nAzərbaycan, Bakı, 08 oktyabr / Trend , müxbir N.İsmayılova/\nBeynəlxalq Valyuta Fondunun proqnozuna müvafiq olaraq, 2009-cu ildə Azərbaycanda ÜDM-in real artımı cüzi azalacaq, lakin 7,5 faiz təşkil etməklə müsbət qalacaq. 2010-cu idə isə 7,4 faiz təşkil edəcək. Bu barədə BVF-in Bakıdakı nümayəndəliyinin rəhbəri Koba Qvenetadze cümə axşamı Fondun "Dünya iqtisadiyyatının inkişaf perspektivləri" adlı hesabatına həsr edilən mətbuat konfransında deyib.\n"İqtisadiyyatın 7,5 faizlik ümumi artımı zamanı ölkənin neft sektorunun 11 faizlik artımı, qeyri-neft sektorunun isə 4 faizlik artımı proqnozlaşdırılır", - Qvenetadze deyib.\nOnun sözlərinə görə, fondun proqnozu üzrə 2010-cu ildə neft sektorunun artımı 10 faiz, qeyri-neft sektorunun isə 5 faiz təşkil edəcək. ÜDM tempinin artması üzrə proqnozlar isə neftin qiymətindəki dəyişiklikdən asılı olaraq nəzərdən keçiriləcək. Neft ixracı Azərbaycan iqtisadiyyatında əhəmiyyətli rola malikdir.\n"Güman edilir ki, 2009-cu ildə ölkədə inflyasiya azalaraq 2,2 faiz təşkil edəcək ki, bu da daxili tələbat və idxal edilən malların qiymətinin azalmasından asılı olacaq. 2010-cu ildə isə inflyasiya 5,3 faizədək artacaq", - Qvenetadze deyib.\nOnun sözlərinə görə, ölkə üçün inflyasiya üzrə proqnozlar da nəzərdən keçirilə bilər ki, bu da 2010-cu il üçün dövlət büdcəsində əks olunan göstəricilərdən asılıdır.\n"Azərbaycanda cari əməliyyatların hesabat saldosu 2009-cu ildə ÜDM-ə görə 19,6 faiz təşkil edib. 2008-ci ildə bu göstərici 35,5 faiz olub. 2010-cu ildə isə bu göstərici ÜDM-ə görə 23,1 faizədək artacaq", - BVF-in icmalında qeyd edilir.\nBVF-ə görə, artım perspektivləri ölkənin enerji resurslarının ixracı üçün daha münasibdir. Proqnoza müvafiq olaraq, Azərbaycan və Özbəkistanda yalnız 2009-cu ildə orta azalma hiss ediləcək, 2010-cu ildə isə artım dəyişməz qalacaq. Çünki enerji resurslarının qiymətləri böhrandan sonra stabilləşəcək. Proqnoza müvafiq olaraq, Qazaxıstan istisnadır, onun iqtisadiyyatı bu il iki faiz azalacaq. BVF 2010-cu ildə 10 milyard dollarlıq antiböhran planı nəticəsində onun cüzi bərpasını gözləyir.\nAzərbaycan hökuməti 2009-cu ildə ölkədə ÜDM-in artım sürətini 18,9 faiz səviyyəsində proqnozlaşdırır, lakin 10 fazilik artım gözlənilir.


Avropa Xalq Partiyası da referendumu baş tutmuş hesab etdi – EtikXəbər\nAvropa Xalq Partiyası da referendumu baş tutmuş hesab etdi\nEtikxeber.az-ın APA-ya istinadən xəbərinə görə, bəyanatda bildirilir ki, 26 sentyabrda Konstitusiyaya təklif edilən əlavə və dəyişikliklərlə bağlı ümumxalq səsverməsi azad, sərbəst, açıq və ən mütərəqqi beynəlxalq standartlara uyğun keçirilib.\n“26 sentyabrda keçirilmiş referendum Azərbaycan xalqının iradəsini əks etdirir. Referendum zamanı bütün prosedurlar beynəlxalq standartlara uyğun olub. Avropa Xalq Partiyasının nümayəndələri 20-ə yaxın məntəqədə səsvermə prosesini müşahidə ediblər” – deyə, bəyanatda qeyd olunub.\nFHN və SOCAR “Günəşli” yatağında baş verən yanğınla bağlı birgə məlumat yaydı\n“Exit poll”a cəlb olunan seçicilərin 90 faizi referenduma çıxarılan məsələlərə “hə” deyib” – ABŞ təşkilatı


Hindistanın Azərbaycandakı səfiri Masallıda olub » YeniHeyet.Az - Yeni Həyat Qazeti\nYeniHeyet.Az - Yeni Həyat Qazeti » Siyasət » Hindistanın Azərbaycandakı səfiri Masallıda olub\nHindistanın Azərbaycandakı səfiri Masallıda olub\nFevralın 16-da Hindistanın ölkəmizdəki səfiri Sanjay Rana cənub bölgəsinə səfəri çərçivəsində Masallı rayonunda olub.\nMasallı Rayon Sənaye Məhəlləsində hindistanlı diplomatla keçirilən görüşdə qonağa rayonun tarixi, coğrafi mövqeyi, əhalinin məşğulluğu, iqtisadiyyatı, sosial-iqtisadi inkişafı və turizm potensialı barədə ətraflı məlumat verilib.\nMasallı Rayon İcra Hakimiyyətinin başçısı cənab Rafil Hüseynov bildirib ki, Hindistanla Azərbaycanın təbiətinin oxşarlığı hər iki ölkənin əməkdaşlıq əlaqələrinin genişlənməsinə böyük imkanlar açır.\nMasallıda Hindistan mədəniyyəti və incəsənətinə böyük marağın olduğunu vurğulayan rayon icra hakimiyyətinin başçısı cənab Rafil Hüseynov Şimal-Cənub nəqliyyat dəhlizinin tərkib hissəsi olan dəmir yolunun istifadəyə verilməsilə iki ölkə arasında iqtisadi və mədəni əlaqələrin daha da genişlənəcəyini qeyd edib, turizm və kənd təsərrüfatı sahəsində mütəxəssis mübadiləsinin faydalı olacağını diqqətə çatdırıb.\nGörüş zamanı həmçinin RİH başçısı cənab Rafil Hüseynov rəsmi qonağa Azərbaycan-Hindistan dostluq və əməkdaşlıq əlaqələri çərçivəsində Masallı ilə dost ölkə arasında iqtisadi-mədəni əlaqələrin və əməkdaşlığın qurulmasında, xüsusilə kənd təsərrüfatının çayçılıq, çəltikçilik və sitrusçuluq bölmələrinin inkişafı ilə bağlı təcrübə mübadiləsində maraqlı olduğunu bildirib.\nHindistanlı diplomat Masallı şəhərində yeni tikilən Sənaye Məhəlləsi ilə ətraflı tanış olub, rayonun görməli yerlərinə baxıb. Yüksək qonaqpərvərliyə görə rayon rəhbərinə minnətdarlığını bildirən Sanjay Rana qarşılıqlı olaraq bu fikirləri dəstəklədiyini, ikitərəfli əlaqələrin qurulmasında bir səfir kimi bütün imkanlardan istifadə edəcəyini söyləyib.


Azərbaycan müstəqilliyini və dövlətçiliyini ulu öndər Heydər Əliyevin səyləri nəticəsində qoruyub saxlaya bilib - Xəbərlər - AĞDAM RAYON İcra Hakimiyyəti\nAzərbaycan müstəqilliyini və dövlətçiliyini ulu öndər Heydər Əliyevin səyləri nəticəsində qoruyub saxlaya bilib\n1993-cü ildə yenicə müstəqilliyini bərpa edən respublikamız dağılmaq, parçalanmaq təhlükəsi ilə üz-üzə qaldığı bir vaxtda ulu öndər Heydər Əliyevin səyləri, bacarığı, təcrübəsi sayəsində Azərbaycan dövlətçiliyi ona qarşı yönəlmiş qəsdlərdən uğurla çıxıb. Bununla da 15 İyun - tariximizə Milli Qurtuluş Günü kimi daxil olub.\nBu fikirlər iyunun 13-də Ağdamda Milli Qurtuluş Gününə həsr olunan tədbirdə səsləndirilib.\nKonfrans iştirakçıları əvvəlcə ümummilli lider Heydər Əliyevin Quzanlı qəsəbəsinin mərkəzində ucaldılan abidəsini ziyarət edib, xatirəsinə ehtiramlarını bildiriblər.\nRayon rəhbərliyi, hüquq mühafizə orqanları, elm, təhsil, mədəniyyət, səhiyyə və digər sahələrin rəhbər şəxslərinin, eləcə də ictimaiyyət nümayəndələrinin iştirakı ilə keçirilən tədbirdə Azərbaycanın müstəqilliyini və dövlətçiliyini ulu öndər Heydər Əliyevin səyləri nəticəsində qoruyub saxlaya bildiyi vurğulanıb.\nAğdam rayon İcra Hakimiyyətinin başçısının birinci müavini Allahverən Əliyev Ulu Öndər Heydər Əliyevin siyasi fəaliyyətini özündə əks etdirən geniş məruzə ilə çıxış edib edib. Qeyd edib ki, hər bir xalqın tarixində milli qurtuluş və oyanış məqamları vardır. 1993-cü ilin 15 iyunu da belə tarixdir. Həmin dövrdə Azərbaycan xalqı təhlükə qarşısında olan dövlətini xilas etmək üçün üzünü Naxçıvana tutdu, mənalı həyatını bütünlüklə xalqının və dövlətinin inkişafına həsr edən ümummilli lider Heydər Əliyevə müraciət etdi. Xalqın təkidli tələbi ilə Azərbaycanda siyasi hakimiyyətə qayıdan ulu öndər Heydər Əliyev dağılmaq, parçalanmaq, məhv olmaq təhlükəsi ilə üz-üzə qalan ölkəmizi təlatümlər burulğanından qurtardı. Müdrik rəhbər uzaqgörən siyasəti ilə ölkənin gələcək inkişaf strategiyasını müəyyənləşdirdi və onun həyata keçirilməsi üçün mühüm addımlar atdı.\nTədbirdə digər çıxış edənlər Bildirib ki, ulu öndər Heydər Əliyevin Azərbaycana rəhbərliyi dövründə ölkəmizin inkişafı və qüdrətlənməsi naminə gördüyü işlər xalqımız tərəfindən yüksək qiymətləndirilir. Ötən dövrdə ictimai-siyasi, iqtisadi və mədəni həyatımızın bütün sahələrində əldə edilmiş dirçəliş məhz Milli Qurtuluş Gününün bəhrəsidir. Elə bu səbəbdən də hər bir Azərbaycan vətəndaşı iyunun 15-ni – ümummilli lider Heydər Əliyevin hakimiyyətə yenidən qayıdışını – Milli Qurtuluş Gününü ümumxalq bayramı kimi qeyd edir. Bu gün Azərbaycan etibarlı əllərdədir. Ümummilli Liderin siyasi irsinin layiqli davamçısı, Azərbaycan Prezidenti İlham Əliyevin müdrik, inamlı, son dərəcə cəsarətli, eyni zamanda tarazlı, xalqının milli maraqlarına xidmət edən daxili və xarici siyasəti nəticəsində ölkəmiz bütün sahələrdə dinamik inkişaf edir, əhalinin sosial rifahı gündən-günə yaxşılaşır, etibarlı tərəfdaş ölkə kimi respublikamızın nüfuzu dünyada durmadan artır.\nTədbirdə 1993-cü ilin iyun hadisələri, respublikanın ictimai-siyasi həyatında baş verən proseslər bir daha xatırlanaraq təhlil edilib, hakimiyyətdə olan səriştəsiz rəhbərlərin şəxsi ambisiyaları ucbatından ölkədə xaos, böhran yarandığı, Azərbaycanın parçalanmaq təhlükəsi ilə üzləşdiyi diqqətə çatdırılıb.\nTədbir rayon musiqi kollektivlərinin konsert proqramı ilə davam etdirilib.


Tarix: 2019-11-01 16:43:30\n“Dəli yığıncağı” 41 ildən sonra Azdramada\nYeni mövsümdə izlədiyim ilk premyera Akademik Milli Dram Teatrında Əməkdar incəsənət xadimi Bəhram Osmanovun quruluşunda hazırlanan “Dəli yığıncağı” tamaşası oldu. Sözə ilk olaraq ondan başlayım ki, Mədəniyyət Nazirliyinin sifarişi ilə hazırlanan tamaşa Cəlil Məmmədquluzadənin 150 illik yubileyinə həsr olunub.\nMədəniyyət naziri yeni mövsümün açılışında teatrlarda Cəlil Məmmədquluzadənin yubileyi ilə bağlı onun əsərləri əsasında yeni tamaşalar hazırlanacağını, silsilə şəklində maraqlı layihələr olacağını vəd etmişdi. Bu silsilə proqramların Azərbaycan teatrında yeni düşüncəyə, yanaşma tərzinə, yeni yaradıcılıq tapıntılarına yol açaraq, tamaşaçıların qarşısına keyfiyyətli məhsulla çıxmağa imkan verəcəyini söyləmişdi. “Baxmayaraq ki, teatrlarımızda bu vəsilə ilə klassik əsərlər səhnələşdiriləcək, onları müasir tərzdə, müasir təqdimatda bu günün tamaşaçılarına təqdim etmək olduqca vacibdir” deyərək fikrini əsaslandırmışdı.\nQeyd edim ki, “Dəli yığıncağı” sonuncu dəfə Akademik Milli Dram Teatrında 1978-ci ildə Mehdi Məmmədovun quruluşunda hazırlanıb. 41 il sonra yenidən səhnə həyatı görən tamaşanın məşqləri ötən mövsümdən başlamışdı. Bu tamaşaya böyük ümidlər bəslənirdi. Əvvəla, ona görə ki, tamaşanın quruluşçu rejissoru Əməkdar incəsənət xadimi Bəhram Osmanov idi.\nOnun Azərbaycan teatr səhnəsində biri-birindən maraqlı yenilikçi tamaşalarına şahid olmuşuq. Mənim üçün Bəhram Osmanov “Müharibə” tamaşası ilə yaradıcılığının ən pik nöqtəsinə qalxan yenilikçi bir rejissordur. “Dəli yığıncağı” tamaşası, onun yaradıcılığında ana teatrın səhnəsində “klassik əsərə yeni baxış” prizması isə, açığı, daha maraqlı idi. Kollektiv hamımızın, haradasa, əzbər bildiyimiz bir əsəri hansı şəkildə qarşımıza çıxaracaq, deyə düşünürdüm. Açığı, gözlədiklərim qədər olmasa da, rejissor əsərə fərqli baxım bucağından yanaşmağı bacarmışdı.\nRejissor tamaşanın hər səhnəsində tamaşaçıya müəyyən mesajlar ötürməyə çalışır, ölkəyə yeni gələn həkimə ağsaqqalların tamah salması, “xaricidir” deyərək başlarına çıxarması kimi məqamlara xüsusi önəm verir. Rejissor deməyə çalışır ki, əslində, heç də hər xarici mütəxəssis dərdimizə dərman ola bilmir. Onların gəlişi, sadəcə, pul tələsindən savayı bir şey deyil.\nTamaşada rol alan teatrın yaşlı sənətkarları cəmiyyətdəki varlı, nüfuzlu mollalar qismində təqdim edilmişdi. Bu dəyərli sənətkarları səhnədə bir arada görmək imkanı isə ayrıca bir zövq idi. Fərqli tamaşalarda, filmlərdə canlandırdıqları obrazları, rolları ilə tanısaq da, sanki qəhrəmanlar ordan qopub bir yığıncağa düşmüşdülər - dəli yığıncağına. Çoxdandır ki, onları bir arada, komanda şəklində görməmişdik. İndi isə əfsanələr bir yerdə, eyni səhnədə bir amal uğrunda çalışırdılar. Adına “dinimiz bunu tələb edir” deyərək min hoqqadan çıxan ziyalılarımız deyək.\n“Dəli yığıncağı” nın Akademik Milli Dram Teatrının səhnəsində və repertuarında hələ çox görəcəyik. Zamanla özünüz də buna şahidlik edəcəksiniz. Yeni premyeralarda görüşmək ümidi ilə.\nOxunma sayı: 161163\nOxunma sayı: 7339


19 Sentyabr 2021 22:45\nBöyük hadisə olan besət Rəcəb ayının 27-də, Kəbə evinin yenidən inşa edilməsindən beş il sonra baş vermişdir. O zaman Peyğəmbərin (s) ömründən 40 il keçmişdi. Həzrət (s) qırx yaşına yaxınlaşdıqca, xəlvətə çəkilməyi sevirdi. Ona görə də ildə bir neçə dəfə Həra dağına gedir və orada ibadətlə məşğul olurdu. Gündüzləri oruc tutur və etikaf edirdi. Ruhu daha da təmizlənir və səfalı olurdu. İlahi vəhyi qəbul etmək üçün daha çox hazır olurdu.\nTanınmış tarixçi Məsudi deyir: "Allah Təala Quranın 82-ci surəsini Peyğəmbərə (s) Məkkədə nazil etmişdir. Quranın qalan hissəsini isə Mədinədə nazil etmişdir. Məkkədə o Həzrətə ilk nazil olan surə "Ələq" surəsi idi. Cəbrayil (ə) bu surəni şənbə gecəsi və sonra da bazar günü gecəsi nazil etmişdir. Bazar ertəsi günü isə Həzrəti Rəsul deyə adlandırmışdır".\nHəra dağı Quranın ilk nazil olduğu məkan idi. O zaman Həzrətə (s) bu surənin beş ayəsi nazil olur və qalan ayələr isə sonradan nazil olurlar. Həzrət Peyğəmbər (s) oxumağı və yazmağı bilmirdi və Allah bu ayənin vasitəsilə Ona deyir ki: "Oxu". O, bu nurani kəlamı eşidən zaman təəccüb edir ki, axı mən necə oxuyum? Axı indiyə qədər heç bir yazını oxuya bilməmişəm? Allah yenə əmr edir və Həzrət (s) oxumağa başlayır.\n"(Onları) müjdə verən və qorxudan peyğəmbərlər (olaraq göndərdik) ki, bu peyğəmbərlər(in gəlişin)dən sonra insanların Allaha qarşı heç bir dəlil-sübutu olmasın. Allah həmişə yenilməz qüdrət və (bütün işlərində) hikmət sahibidir". ("Nisa" 165).\nBu ayədən də göründüyü kimi, əgər Peyğəmbər (s) məbus olmasaydı, insanlar Qiyamət günü Allaha haqqı tanımadıqları üçün etiraz edərdilər. Deyərdilər: "Allahım, Sən bilirsən ki, ağılın işi məhduddur. Tək halda əhkam və maarif mövzularını dərk edə bilmir. Bəs bizi niyə bundan agah etməmisən?".\nBəli, bu etiraz - məntiqli bir etirazdır. Allah Özü də bu mövzunu təsdiq edib buyurur: "(Bu qiblənin təyin edilməsi də) sizin aranızda (mələk və cinlərdən deyil) özünüzdən (cins və dili sizinlə bir olan), sizə daim Bizim (tovhid) nişanə və ayələrimizi oxuyan, sizi(n ruhunuzu) paklaşdıran, inkişaf etdirən, sizə (səma) kitabı(nı) və hikməti (şəriət hökmlərini və əqli maarifi), eləcə də əvvəllər bilmədiyiniz şeyləri öyrədən (insanı) peyğəmbər göndərdiyimiz kimi (nemətdir)". ("Bəqərə" 151).\nƏmirəl-möminin (ə) buyurur: "Allah Peyğəmbərin (s) dili ilə sizə xəbər verdi ki, hansı işləri sevir və hansı işlərə nifrət edir. Hansı əməllərə əmr etmişdir və hansı əməlləri qadağan etmişdir".\nİmam Əli (ə) yenə buyurur: "Sizə üzr üçün yer qoymadı və hüccəti tamam etdi".\n17 Oktyabr 20:31 4 899 İranın Baş Qərargah rəisinin Rusiyaya səfəri başlayıb\n17 Oktyabr 12:17 3 863 Azərbaycanda əməkhaqlar və pensiyalar nə qədər artacaq? - AÇIQLAMA - VİDEO\n17 Oktyabr 10:52 3 793 Zeynəb Xanlarova haradadır? - Oğlundan AÇIQLAMA\n17 Oktyabr 17:34 2 924 Azərbaycanda son sutkada COVID-19-a yoluxanların sayı açıqlandı\n17 Oktyabr 12:19 2 819 Yağış, dağlıq ərazilərə qar yağacaq - PROQNOZ\n17 Oktyabr 16:07 2 710 Samirə və Rilaya dodaq-dodağa - VİDEO\n15 Oktyabr 11:36 51 774 "35 min manat maaş verdiyim oğlana istədiyimi edirəm" - İndi də "Sugar mummy" dəbə minir - VİDEO\n14 Oktyabr 17:18 29 568 Zaur 19 yaşlı qızı özünə yaraşdırdı: müğənni onu efirdə BİABIR ETDİ - FOTO\n15 Oktyabr 15:54 26 957 Təranə Qumralın qızının bu rəqsi müzakirələrə səbəb oldu - VİDEO\n16 Oktyabr 02:33 20 745 Küçədə "bomj" kimi yaşayırdı, çılpaq şəkillərini satıb milyonçu oldu - FOTO\n13 Oktyabr 14:57 20 168 Dərslər bu tarixdən yenidən bağlana bilər - Təhsil eksperti AÇIQLADI\n15 Oktyabr 13:19 17 460 Azərbaycanlı gəncin Türkiyədə küçə rəqsi görənləri HEYRAN QOYDU - VİDEO\n14 Oktyabr 11:24 12 152 Məktəblər bağlanır? - Təhsil Nazirliyi CAVAB VERDİ


Ötən il dekabr ayının 1-nə olan vəziyyətə görə, Azərbaycanda 11 min nəfər boşanıb. Dövlət Statistika Komitəsindən verilən məlumata əsasən, bu ilin yanvar-noyabr ayları ərzində Azərbaycanda rəsmi orqanlar tərəfindən 78,5 min nikah halı qeydə alınıb.\nƏhalinin hər 1000 nəfərinə hesabı ilə nikahların sayı 9,1, boşanmaların sayı isə 1,3 olub. Ailəyə müqəddəs ocaq kimi baxan azərbaycanlıların qurduqları isti yuvanı çox keçməmiş dağıtması ölkəmizdə ənənəvi ailə təsisatının böhran vəziyyətinə düşməsindən xəbər verir. Reallıq göstərir ki, ailə qurmazdan öncə "yüz ölçüb bir biçən” cütlüklər boşanma qərarı verərkən çox vaxt nikahlarından dünyaya gələn uşaqları belə düşünümürlər.\nEkspertlər isə artıq cəmiyyətimiz üçün uşağın belə ailəni mühafizə edən bir varlıq kimi qüvvədən düşməsini əsl təhlükə hesab edirlər. Ailə, Qadın və Uşaq Problemləri üzrə Dövlət Komitəsinin Analitik Araşdırmalar və İnformasiya şöbəsinin müdiri Elgün Səfərov Movqe.az-a bildirib ki, ötən illərlə müqayisədə Azərbaycanda boşanmaların sayının azaldığını deyir. Onun sözlərinə görə, 2012-ci ildə bu rəqəm 11 min 400, 2013-cü ildə isə 11 min 700 olub:\n"Ötən il isə bu statistika 11 min 52-ə enib. Buna səbəb aparılan maarifləndirmə işlərinin nəticə verməsi, məişət zorakılığı hallarının azalması ilə bağlıdır”.\nE. Səfərovun sözlərinə görə, erkən nikahların azalması, əhalinin savadlanması da ailələrin dağılmasının qarşısını alan faktor kimi çıxış edir. Səbəblərə gəlincə, Komitə səlahiyyətlisi bu gün Azərbaycanda boşanmalara internetin təsirinin bir nömrəli səbəb olduğu fikrindədir:\n"Ailələrdə kişilərin başçı kimi statusunun zəifləməsi artıq ikinci plana keçib. Hazırda aztəminatlı ailələrə yardımlar edilir, işlə təmin edilərək kişilərin evə qazanc gətirməsi ailə dağılmalarına səbəb olmur. Əsas səbəb sosial şəbəkələrdən aktiv istifadə edənlərin, ümimiyyətlə internet istifadəçiləri arasında yaş həddinin qalxmasıdır. Tutaq ki, əvvəllər aktiv internet istifadəçilərinin yaş həddi 25 yaş arasında idi ki, bu qrupa daha çox subaylar daxil idi. Hazırda isə aktiv internet istifadəçiləri atrasında yaş həddi 35-ə qalxıb. Bu isə o deməkdir ki, artıq ailəli şəxslər də aktiv internetdən istifadə edir, sosial şəbəkələrdə olurlar. Bu yaş həddində olan insanlar əvvəllər məsləhəti ağbirçəklərdən, ağsaqqallardan alırdılarsa, artıq məsləhətlərini forumlarda yazanlardan alırlar. Onların isə verdikləri məsləhətlər çox vaxt ailə dağılmalarına səbəb olur. Bu gün ailələrin dağılmasında internetin təsiri birmənalıdır. Bu hal nəinki ailələrdə ər-arvad münasibətlərinə, hətta uşaq-valideyn münasibətlərinə də təsir edir. Çox vaxt məsləhətləri sosial şəbəkələrdən alanlar intihar yolunu belə seçir”.\nE. Səfərov çıxış yolunu maarifləndirmə işlərinin sürətləndirməsində gördüyünü bildirir.


Beynəlxalq ekspertlərin Azərbaycanda “Tolerantlığın İpək Yolu marşrutu” reallaşacaq - Trend.Az\nBeynəlxalq ekspertlərin Azərbaycanda “Tolerantlığın İpək Yolu marşrutu” reallaşacaq\nCəmiyyət Materials 30 Avqust 2013 19:50\nDini Qurumlarla İş üzrə Dövlət Komitəsinin dəvəti və təşkilatçılığı ilə “Milli Tolerantlıq Mərkəzi” layihəsi çərçivəsində 30 avqustdan başlayaraq dünyanın müxtəlif ölkələrindən mədəniyyətlərarası və dinlərarası dialoq və tolerantlıq barədə müntəzəm araşdırmalar aparan və bu sahədə beynəlxalq rəyin formalaşmasında əhəmiyyətli rolu olan nüfuzlu beynəlxalq ekspertlərdən ibarət Azərbaycana səfər edəcəklər.\nDini Qurumlarla İş üzrə Dövlət Komitəsinin (DQİDK) dəvəti və təşkilatçılığı ilə "Milli Tolerantlıq Mərkəzi" layihəsi çərçivəsində 30 avqustdan başlayaraq dünyanın müxtəlif ölkələrindən mədəniyyətlərarası və dinlərarası dialoq və tolerantlıq barədə müntəzəm araşdırmalar aparan və bu sahədə beynəlxalq rəyin formalaşmasında əhəmiyyətli rolu olan nüfuzlu beynəlxalq ekspertlərdən ibarət Azərbaycana səfər edəcəklər.\nDQİDK-nın mətbuat xidmətindən cümə günü Trend-ə verilən məlumata görə, səfərin əsas məqsədi ölkəmizin tolerantlıq modeli ilə yaxından tanışlıq, Bakıda və Azərbaycanın regionlarında müxtəlif dinlərin nümayəndələri ilə görüşlər, həmçinin Dövlət Komitəsi tərəfindən tərtib edilmiş "Tolerantlığın İpək Yolu marşrutunda" yer alan və ölkəmizin çoxəsrlik tolerantlıq tarixini əks etdirən tarixi abidələrin ziyarəti nəzərdə tutulur.\nQeyd edək ki, beynəlxalq ekspertlər qrupuna dünyanın müxtəlif ölkələrindən tanınmış ekspertlər daxildir. Onların arasında Fransanın "Canal+" televiziyasının aparıcısı Roknaya Diallo, mərhum Şahzadə Diananın şəxsi katibi olmuş Patrik Jefson, məşhur publisist Valeri Novoselski və başqaları var. Ekspertlər "Tolerantlığın İpək Yolu marşurutu" üzrə xüsusi olaraq hazırlanmış avtobusla Qubada Qırmızı Qəsəbəni, Şamaxıda Prezident İlham Əliyevin sərəncamıyla təmir olunmuş Cənubi Qafqazın ilk "Cümə" Məscidini, Nicdə yerləşən Qafqaz Albaniyasının qədim kilsəsini, Şəkidə Qafqazın ilk kilsəsi olan Kiş kilsəsini və digər abidələri ziyarət edəcəklər. Səfərin nəticəsi olaraq ekspertlər qrupunun DQİDK və BMT-nin birgə layihəsi olan "Milli Tolerantlıq Mərkəzinin" yeni ofisində mətbuat konfransı keçirməsi gözlənilir.


Dünyanı aldadan 6 foto\nRusla evlənən Atakişi Türkiyədə həbs edildi: Şərlənib?\nSabah hava necə olacaq? - Nazirlik açıqladı\nAna səhifə Foto\nİnsanların müxtəlif zamanlarda gerçək sandığı fotoşəkillərin bu günümüzdə düzəlmə şəkil olduğu ortaya çıxınca bir vaxtlar necə aldadıldığımızın fərqinə indi varırıq. Cəmiyyətdə müxtəlif yöndə fikir formalışdıran, əslində isə montaj olan bu şəkillərin bir neçəsini təqdim edirik.\n1. Şimali Koreyanın köhnə lideri Kim Jong Elin 2010-cu ildə çəkilmiş bu fotoşəkilə sonradan əlavə olunduğu görünür. Fotoşəkildə liderin və əsgərlərin kölgələri fərqli istiqamətə düşüb.\n2. İran İnqilab Keşikçiləri iyun ayındakı bomba sınağında 9 ballistik mərmiylə dünyaya bir mesaj vermək istəyib. Ancaq mərmilərdən biri işə düşməyincə, "fotoşop"la başqa bir fotoşəkil hazırlanıb.\n3. Meksika körfəzindəki neft sızıntısına cavabdeh olan "BP"nin "fotoşop" oyunu mətbuata belə əks olunmuşdu. Sonradan şirkət ssözçüsü Skot Dean mərkəzə aid fotoşəklin üzərində fəaliyyət səviyyəsini daha yüksək göstərmək məqsədilə iş görüldüyünü etiraf edib.\n4. Bloqçu Bryan Barretin diqqət çəkdiyi görüntüdə "BP" vertolyotlarından biri görünür. Ancaq helikopterin havada, yoxsa yerdə olduğunu aydınlaşdırmaq olmur. Görüntüdə həm idarə qülləsi, həm də dənizdəki gəmilər var. Yüksəklik ölçən cihaz çox aşağı səviyyəni əks etdirir.\n5. İosif Stalin diktatorluğu müddətində uyğun hesab etmədiyi bir çox fotoşəkildə dəyişiklik etdirib. Stalin bəzən şəkillərdə xoşlamadığı bir adamı yanından sildirib, bəzən də kafi görünməyən izdihamdakı adamların sayını artırmağı əmr edib.\n6. "Lightly Braised Turnip"də nəşr olunan yalan xəbərdə Fukuşima nüvə stansiyasından gələn radiasiyadan şüalanaraq 50 metr uzunluğa çatan bir balığın Kaliforniya sahilinə çıxdığı bildirilmişdi. Bu görüntü ictimai mediada da böyük əks-səda oyatmağı bacarmışdı. Ancaq qısa müddət sonra canlının oktyabr ayında İspaniyanın Kantabria bölgəsindəki La Arena çimərliyinə üz tutan 9 metrlik "mürəkkəb balıq" olduğu ortaya çıxmışdı.\n2014.01.28 / 00:15\nBakıdakı möhtəşəm paraddan - Fotolar\nTramp Ruhani ilə görüş üçün 8 dəfə təklif etdi, ancaq...\nİlham Əliyevin 1977-də çəkilmiş nadir - Fotosu\nSergey Lavrovun Bakıdakı bu şəkli... - Foto\nRövnəq Abdullayevin 35 il öncəki - Fotosu\nAdnan Oktarın İstanbulda lüks villası: Krallar kimi... - Foto\nİran saytından Bakı haqqında - Fotoreportaj\nProsineçki millidən gedir? - AFFA-dan açıqlama\nŞuşada Novruz bayramı - Tarixi foto\nبولتونون ایرانا قارشی محاربه طلبی – آرتیق ترامپی دا سایمیر\n«یئردن اوجا تورپاق»... - رقیه کبیری\nحسن روحانی بودجه ایله باغلی ایزاحات وئرسین-سلیمی\nAvtobus reysləri təxirə salına bilər, əgər... - Avtovağzal\nMTRŞ sədrinin sərt tənqidi: TV-lərdə islahat başlayır?\n“Kapital Bank” Euromoney – 2019 forumunda iştirak edir\nABŞ-ın bu müqavilədən çıxması provokasiyadır - Rusiya\nKülək hansı əraziləri işıqsız qoyub? - Açıqlama\nGüclü küləklə bağlı məlumat: Xəzərdə 5 metrlik dalğalar…\n“Barselona” Türkiyə şirkətini məhkəməyə verdi\nSosial Sığınacaqda hazırda 41 nəfər var - Nazirlik\nDünyanın ən böyük investorlarından biri öldü\nQasırğa və çovğun hanı? – Nazirlik vaxt dedi\nÇin: ABŞ-ı əvəz etmək istəmirik\nAlmaniyanın muzeylik təyyarələri: KİV ordunu lağa qoydu\nTramp respublikaçı senatorlarla görüşdü – Suriyaya görə\nBu sahibkarlara lazımi kömək ediləcək - AQTA\nPutin Belqradla yeni silah müqaviləsi imzalamağa gedir\nPaytaxtda iki qəza baş verdi – Açıqlama\nKüləklə əlaqədar xəstəxanalara nə qədər müraciət olub?\nBakıda dəhşətli fırtına və qasırğa: Nə baş verə bilər?\nVenesuela hərbçiləri bəyanat yaydı: Prezidenti qəbul etmirik\nİranlı jurnalistin ABŞ-da niyə saxlanıldığı bilindi\nGüclü külək 4 sağlam ağacı aşırdı, dayanacağı dağıtdı - Foto


Muzdludan vətən daşı olmaz » Football-plus.az\nİki həftədən artıqdı Azərbaycanın şanlı ordusu Qarabağda anti-terror əməliyyatına başlayıb. Geridə qalan günlər ərzində rəşadətli əsgərlərimiz 30 ilə yaxın işğal altında olan toprpaqların bir hissəsini düşmən tapdağından azad etməyə müvəffəq olublar. İnanıram ki, müzəffər ordumuz yaxın günlərdə uğurlu əməliyyatları davam etdirib (Moskvada imzalanan humanitar atəşkəsə baxmayaraq) üçrəngli bayrağımızı Xankəndinə sancacaq və biz də sözdə yox, əməldə qələbəni Şuşanın Cıdır düzündə, Kəlbəcərin Turş suyunda, Laçının buz bulaqlarının başında, Qaçaq Nəbinin Qubadlısında və hələ düşmən nəzarətində olan başqa torpaqlarımızda qeyd edəcəyik. Daha Bakıdakı “İsa bulağı”nda, “Şuşa” restoranında, “Ağdam” kafesində yox, adını çəkdiyim cənnət-məkan bölgələrin özündə oturub yeyib-içmək hamımızın qisməti olsun.\nHeç kimə sirr deyil ki, hazırkı müharibə təkcə döyüş meydanı ilə kifayətlənmir. Bu gün informasiya sahəsində də əsl döyüş gedir. Həm Azərbaycan, həm də mənfur düşmən maksimum çalışır ki, başverənləri dünyaya vaxtında və düzgün çatdırsın. Bu gün hamımız haqq savaşı apardığımızı istənilən vasitə ilə digər ölkələrə çatdırmağa borcluyuq. Peşəsindən, çalışdığı sahədən asılı olmayaraq, bu bizim üçün prioritet olmalıdı. Bu yöndə idman ön plandadı. Hər nə qədər idmanın siyasətə qarışacağı olmadığını desək də, hazırda bu sahə, xüsusilə də milyonların sevimlisi olan futbol diplomatiyanın bacarmadığını etməyə qadirdi. Necə ki, “Qarabağ” neçə illərdi bu missiyanı yerinə yetirir, avrokuboklardakı uğurlu çıxışı ilə Ağdamı, erməni işğalı altında olan “ruhlar şəhəri”ni təmsil etdiyini “köhnə qitə”yə göstərir. Məhz “Qarabağ”ın sayəsində uzaq Skandinaviyada, Britaniya Krallığında, İtaliyada, Almaniyada, Portuqaliyada, adını çəkmədiyim başqa qərb ölkələrində sıravi futbol azarkeşi Ağdamın erməni işğalında olduğunu bilir, komandanın işğal nəticəsində doğma şəhərindən qaçqın düşdüyündən xəbərdar olur.\nÖtən sayımızda Huşəng “Ayaz, Kamran, Ayxan, hardasız?” sərlövhəli köşəsində Rusiyada oynayan azərbaycanlı futbolçulara müraciət edərək, Henrix Mxtaryan kimi nanəcib, hər fürsətdə separatçılara maddi və maddi yardım göstərən birinə cavab olaraq, Azərbaycan həqiqətlərini şimal qonşularımıza çatdırmaqdan çəkinməməyə səsləyib. Onun səsləndirdiyi fikirlərlə razıyam. Ancaq və amma...\nÇox istərdim ki, ölkəmiz üçün belə həssas vaxtda digər idman növlərində pasport verib “milliləşdirdiyimiz”, Azərbaycana gələndən sonra qaz vurub qazan dolduran, sosial şəbəkələrdə kef məclislərindən paylaşım edən “kitayski azərbaycanlılar” da elə həmin sosial şəbəkələrdə “Qarabağ Azərbaycandı”, “Azərbaycan haqq savaşı aparır” kimi paylaşımlar etsinlər. Taekvondo üzrə yığmanın iranlı baş məşqçisi Reza Mehmandost, elə o milllinin iranlı üzvü Milad Beiqi Harçeqani niyə bir dəfə sosial şəbəkələr üzərindən ölkəmizin vətən savaşında haqlı olduğunu nümayiş etdirən paylaşımlar etmədilər? Niyə ortaya çıxıb İranın ermənilərə silah ötürməsinə görə narazılıq bildirmədilər? Və yaxud boks üzrə milinin şərəfini qoruyan, Xəzərin bərkgedən çimərliklərindən qızlarla şəkillərini bölüşən Lorenso Sotomayoru götürək. Bəlkə kimlərsə kubalının haqq savaşında ölkəmizi dəstəkləyən paylaşımına rast gəlib? Hələ mən marafon qaçışı üçün Afrikadan dəvət edib ayda filan qədər maaş verdiyimiz, mənasız yarışlarda mükafatçılar sırasına düşdüyünə görə xeyli para ödədiyimiz adını da xatırlamadığım qadın idmançını demirəm. Bəlkə o öz qitəsində Azərbaycan həqiqətlərini paylaşmaq yönündə nəsə edib? Mən şəxsən görməmişəm və eşitməmişəm. Odu ki, inşallah, zəfərlə başa vuracağımız ikinci Qarabağ savaşı bizlərə çox şeyi öyrətdi, dostu düşməndən ayırmağı bir daha başa saldı. Bir daha sübut olundu ki, muzdlu, pul üçün Azərbaycan vətəndaşlığını seçənlərdən, rəhmətlik Məmməd Araz demişkən, “vətən daşı” olmaz. Onlar üçün vacib olan maddiyyatdı, qalanı boş şeydi.


Download Yeni Windows Newsreaders rss oxucu\nYeni Newsreaders & rss oxucu üçün Windows\nSideBarType RSS 1.2 Yenil?nib\nGörev tepsisi simgesini cüt tıklayarak, kenar çubuğu ekranın sağ tarafındaki RSS listesi ile göstərilir. Siyahıdakı linkə tıklayarak RSS məqaləsi default brauzerdə göstərilir. Ayrıca, bu kenar çubuğundan siçan işaretçisini serbest bıraktığınızda, kenar...\n1 Dec 18 Ilə Newsreaders & rss oxucu, Internet software\nTürkiyə və dünya iqtisadi gündəmi, xəbərlər, dərhal valyuta məzənnələri, qızıl və kripto pulları, birja məlumatları, İstanbul Stoku Bütün Səhmlər, Canlı Chart dəstəkli görünüş, sürətli və dolğun bazar məlumatlarına çıxış. Gereksinimler : Bu...\n27 Oct 18 Ilə Newsreaders & rss oxucu, Internet software\nAwasu Personal Edition Beta 3.0 Yenil?nib\nƏn çox insan kimi olmağınız halında, müntəzəm olaraq gedən ən azı bir neçə veb saytınız var. BBC World News, Wired və ya Slashdot olsun, oradan daim bir dəyişiklik var, daim dəyişir. Awasu, kompüterinizdə arxa planda çalışan və bu saytları sizin üçün...\n29 Apr 18 Ilə Newsreaders & rss oxucu, Internet software\n7 Mar 18 Ilə Newsreaders & rss oxucu, Internet software\nDiariosonline RSS oxucu. Vizual təsir font ölçüsündə RSS görünüşünü loop. "Getdiyi qədər böyükdür". Bu yüklənmiş xəbər mənbələri ilə maraqlandıranlar üçün əvəz edilə bilər və yüklənmişlər arasında seçilə bilər. Alt düyməni ilə ekranın 4 hissəsinin hər...\n23 Oct 17 Ilə Newsreaders & rss oxucu, Internet software\nDiariosonline RSS oxucu (RSS görüntüsünü looplaşdırmaq) sizin maraqlarınız üçün dəyişdirilə bilən yüklü xəbər mənbələri ilə gəlir. Yatay olaraq sürüşdürərək ekranın 4 hissəsinin hər biri üçün rəng seçmək üçün parametrlərdən istifadə edə bilərsiniz. Xəbər...\n11 Jul 17 Ilə Newsreaders & rss oxucu, Internet software\nDünyanın ən yaxşı qəzet, jurnal, Links və Web Sites 60 İkinci Xəbərləri. Clic News sizin və ailə son xəbərlər, məqalələr və Dünya ətrafında Links yeniləndi qalmaq kömək edəcək. O, həmçinin bütün üçün unikal mövzu başlıqları və müsbət mesajlar minlərlə...\n26 Jul 16 Ilə Newsreaders & rss oxucu, Internet software\nAllPicturez Windows 95, 98 üçün xüsusi xəbər oxucu və Me şəkil haber diqqət. Bu usenet ilanları mətn və spam filtreler və asan-istifadə interface yalnız şəkillər təqdim edir. proqram thumbnail dəstək, zoom, və digər əsas image editing funksiyalar təklif...\n6 Dec 15 Ilə Newsreaders & rss oxucu, Internet software


13 Avqust 2020 20:25\n“Kitabda təkcə xatirələr yox, həm də müsahibələr toplanıb”\n“Hətta Müdafiə Nazirliyi Polad bəyin hərbi xasiyyatnaməsini və fotolarını Verdi”\nTovuz döyüşlərinin əsas qəhrəmanlarından biri-general-mayor Polad Həşimovun şəhid olmasından bir ay ötür. Fəqət yenə onun haqqında danışılır, yazılır. “Qanun” nəşriyyatından sonra “Hədəf” nəşrlər evi şəhidimiz haqqında kitab çıxarmağı qərara alıb. Bu barədə “Hədəf” Şirkətlər Qrupunun təsisçisi Şəmil Sadiq məlumat verib. Bildirilib ki, “Polad Həşimov xatirələrdə” adlı kitab artıq çap prosesindədir və gələn həftə oxuculara təqdim ediləcək.\nTəşəbbüs barədə “Sherg.az”a danışan naşir bunu mənəvi borc hesab etdiyini deyib:\n“Əlbəttə, hərbçilərimizin, o cümlədən Polad bəy kimi generalımızın şəhid olması hər birimizə təsir etdi. Onların hamısı bizə əzizdir. Amma rütbə də öz sözünü deyir. Polad Həşimovun Azərbaycan hərb tarixində xüsusi rolu var. Odur ki, vətəndaşlıq borcumu yerinə yetirmək üçün əlimdən gələni etməyi qərara aldım. İndiyə kimi “Xatirə ədəbiyyatı” silsiləsindən 51 kitab buraxmışıq.\nHəmin nəşr məhsulları Hüseyn Cavid, Cəfər Cabbarlı kimi dahilər haqqındadır. Polad Həşimov barədə xatirələrin toplusu isə bu silsilənin 52-ci nümunəsi oldu. Hər kəs bacardığı qədər kömək göstərdi. Hətta firmalardan biri kağız yardımı etdi. 50-si fotolardan ibarət olan 256 səhifəlik kitabda təkcə xatirələr yox, həm də müsahibələr toplanıb.\nHətta Müdafiə Nazirliyinə rəsmi məktub yazdım. Sağ olsunlar, köməkliklər göstərdilər, Polad bəyin hərbi xasiyyatnaməsini, fotolarını verdilər. Kitab səmimi ifadələrlə doludur. İnanıram ki, oxucular da bəyənəcək”.\nŞ.Sadiq, həmçinin bildirib ki, kitab pulsuz paylanacaq:\n“Generalımızın 40 mərasiminə kitabın nəşrini çatdırmağı arzu edirəm. Məncə, alınacaq. İki min tiraj nəzərdə tutmuşuq. Nazirliklərin kitabxanalarına təqdim edəcəyik. Həmçinin 50 nüsxəsini mətbu orqanlar üçün nəzərdə tutmuşam. Kitab mağazalarına da veriləcək, kim istəsə, pulsuz götürə bilər”.\n30 Sentyabr 2020 21:18\n30 Sentyabr 2020 18:52\n30 Sentyabr 2020 17:38\n30 Sentyabr 2020 15:10\nMənsum İbrahimov: “Heç vaxt xalqımda bu cür ruh yüksəkliyi, birlik görməmişdim”\n30 Sentyabr 2020 15:06\nTanınmış aparıcının üç ailə üzvü CƏBHƏDƏDİR\n30 Sentyabr 2020 14:08\n30 Sentyabr 2020 13:43\n"Milan" futbolçusunu 20 milyon avroya satdı\nDTX erməni təxribatı ilə bağlı əhaliyə MÜRACİƏT etdi\nİlham Əliyev həlak olan azərbaycanlılar haqda danışdı\n“Starex” və “Clinic Medical” şirkətləri Yardım Fonduna 10.000 manat pul köçürdü\nErmənistana intibah vəd edən Paşinyan onu qan çanağına necə döndərdi\n"Baktelecom" 12 milyon manatlıq tenderə yekun vurub\nNaxçıvanda ön xətdə vəziyyət necədir?\nATƏM-in (hazırkı ATƏT) Minsk konfransının ilk sədri Mario Raffelli: Dağlıq Qarabağ üçün Cənubi Tirol modeli həll yolu kimi istifadə oluna bilər\nPompeo Vatikanı Pekinlə münasibətləri yenidən nəzərdən keçirməyə çağırıb\nSuperkubok oyununda qadın hakim\nPaşinyan səfərbərlikdən qaçanları tribunalla hədələdi: 4-8 il həbs\nErmənilər Ağcabədini belə vurdu - FOTO\nDüşmən artilleriyası geyim dükanını dağıtdı - YPX.AZ hadisə yerindən reportaj\nPaşinyan yalanlarının növbəti ifşası (VİDEO)\nQarabağ savaşına Türkiyədən baxış - VİDEO\n“Nikola Paşinyan hakimiyyəti xalqının həyatı bahasına saxlamağa çalışır" - Moldova KİV-i\nBakı Qarabağda əsasən İsrail istehsalı olan pilotsuz təyyarələrdən istifadə edir\n4 vilayətin ruhani rəhbəri:"İşğal olunmuş Dağlıq Qarabağ Azərbaycana məxsusdur"\nAzərbaycanın şəhid adları hələ rəsmi açıqlanmayıb, bəzi şəbəkə fəalları təxribatlara başladı...\n27 sentyabrdan başlamış təxribatlar prosesində Ermənistanın informasiya müharibəsində hansı ziddiyyətlər görsəndi...


Ev Siyasət 2018-ci ilin büdcəsi: Hökumət gələn il daha çox xərcləyəcək\nNoyabrın 21-də Milli Məclis gələn ilin büdcə layihəsinin müzakirəsinə başlayıb.\nBüdcə gəlirləri təxminən 20 milyard manat, xərcləri isə 20 milyard manatdan çox hesablanıb.\nParlamentin İqtisadi siyasət, sənaye və sahibkarlıq komitəsinin sədri Ziyad Səmədzadə büdcə müzakirələri zamanı bildirib ki, neftin 1 barelin 45 dollardan götürülməsi bir sıra mühüm layihələri həyata keçirməyə imkan yaradacaq.\n“Bu, böyük rəqəmdir. Bu transfer olmasaydı, Azərbaycan risklərlə üzləşə bilərdi. Biz hamımız bilirik ki, qloballaşan dünyada Azərbaycan balaca ölkədir və nə qədər təzyiqlər var”.\nParlament spikeri Oqtay Əsədov deyib ki, büdcə gəlirlərində qeyri-neft sektorunun payı 50 faizə çatıb və bu, qeyri-neft sektorunun inkişafının göstəricisidir. O, gələn ilki büdcənin də “sosial yönümlü” olduğunu vurğulayıb.\nƏvvəlki məqaləSiyavuş Novruzov: “Bəzi səfirliklər bağlansın”\nNövbəti məqalədəƏləsgər Məmmədli: “Hökumət doğruları eşitməkdən qorxur”


Salyanda gənc bıçaqlandı – XəbərAl.Az\n“Report”un məlumatına görə, hadisə ötən gün axşam saatlarında Qarabağlı kəndində qeydə alınıb.\nBildirilib ki, kənd sakini, 1991-ci il təvəllüdlü Atayev Rəsul Qəhrəman oğlu döş qəfəsinin və qıçının kəsilmiş-deşilmiş yaraları ilə Salyan Mərkəzi Rayon Xəstəxanasına çatdırılıb.\nCərrahiyyə şöbəsinə yerləşdirilən yaralı əməliyyat olunub. Yaxınlarının dediyinə görə, o, İsmayıl adlı şəxs tərəfindən bıçaqlanıb.\nOXUMA SAYI: 1. 705\nBakıda 40 yaşlı kişi qadın tərəfindən bıçaqlanıb. APA xəbər verir ki, hadisə Xəzər rayonunda baş verib. Buzovna qəsəbəsi, İmanov küçəsi 28 ünvanında 1979-cu il təvəllüdlü Vasilyev Aleksey Viktoroviç bıçaq xəsarəti ilə 3 saylı Şəhər Klinik Xəstəxanasına yerləşdirilib. Özünün dediyinə görə, Fatma adlı qadın tərəfindən bıçaqlanıb. Faktla bağlı Xəzər Rayon Polis İdarəsinin əməkdaşları tərəfindən araşdırma aparılır. […]


Azərbaycanda tibbə məlum olmayan hadisə\n10:03 06.03.2018 (Yenilənib 10:21 06.03.2018) Qısa URL\nGöz bəbəkləri olmadan dünyaya gələn qızcığazın köməyə ehtiyacı var\nBAKI, 6 mart — Sputnik. Sərbəst gəzir, rəqs edir, mahnı oxuyur, evin pilləkənlərini köməksiz düşüb-çıxır, hətta yoldaşları ilə "gizlənqaç" da oynayır. Hərəkətlərindən tam sağlam uşağı andırsa da, əslində dünya işığından məhrumdur. Görmə qabiliyyəti olmayan qızcığazı sanki gözləri deyil, hissiyyatı idarə edir. O, evə nə vaxt qonaq gələcəyini, hətta qonağın nə alıb gətirəcəyini belə təxmin edə bilir.\nAygün Qafarova nəvəsi Fatimə ilə\nFutbol çempionatında qeyri-adi olay\nDünya bu qəribə və qeyri-adi xəstəliyin qarşısında acizdir\nAzərbaycan məhkəməsindən qeyri-adi qərar\nOn dörd yaşlı qeyri-adi istedad sahibi\nAygün Qafarova, Fatimə Elçin qızı Qafarova, bəbək, göz, nənə, valideyn, həkim, qız, körpə, xəstəxana, uşaq


“Ölkədə dövlət borcu düzgün müəyyən edilmir, böyük problemlər yarada bilər” – EKSPERT ŞƏRHİ\n28 May 2018 - 13:37\n“Ölkədə dövlət borcu düzgün müəyyən edilmir, böyük problemlər yarada bilər” –EKSPERT ŞƏRHİ\n“Hökumətin kreditlər götürüb layihələr icra etməsində mənfi heç nə yoxdur, amma digər tərəfdən də dövlət borcunun artması narahatlıq yaradır”.\nBu sözləri iqtisadçı ekspert Natiq Cəfərli dövlət borcuları ilə bağlı məsələni “Exo” qəzetinə şərh edərkən deyib. Onun sözlərinə görə, əslində, Azərbaycanın xarici kreditorlar önündə öhdəliklərini yerinə yetirmək məqsədilə başqa yolu yoxdur: “Buna əsas sponsoru Azərbaycan olan “Cənub qaz dəhlizi» nümunəsində baxmaq olar. CQD Azərbaycan qazının Türkiyə üzərindən Avropaya nəqli üçün boru kəmər infrastrukturu yaradılmasını nəzərdə tutan çoxmilyardlı layihə deməkdir”.\nEkspertin qənaətincə, ən azı 2020-ci ilə kimi Azərbaycan bu layihəni maliyyə baxımından dəstəkləməlidir. N.Cəfərli Azərbaycan qazının Avropaya 2020-ci ildən 10 milyard kubmetr olmaqla nəql ediləcəyini, layihənin ümumi dəyərinin isə 41.5 milyard dollar olduğunu xatırladıb: “CQD işə salındıqdan sonra əldə edilmiş gəlirlərin bir hissəsi borcların bağlanmasına xərclənəcək, yəni, ilk illər bu layihədən büdcəyə irihəcmli pullar daxil olmayacaq. Bundan əlavə, bəzi layihələr də maliyyələşməyə ehtiyac duyurlar. Odur ki, kreditləşdirmə artacaq, gələcəkdə isə xarici kreditin artması ölkə iqtisadiyyatına böyük problemlər yarada bilər”.\nN.Cəfərli bildirib ki, hökumət bu məqsədlə əlavə kreditlər götürmək niyyətindədir və ölkə hələlik maliyyə öhdəliyini yerinə yetirmək gücündə olduğundan ona kredit ayırmaqda tərəddüd etmirlər. O, Azərbaycanda həcmi 40 milyard dollardan çox olan Neft Fondu kimi «təhlükəsizlik yastığı» olduğunu yada salıb.\nAmma iqtisadçı hesab edir ki, ölkədə dövlət borcu düzgün müəyyən edilmir, o, cəmi 4 il öncə xarici borcun ÜDM-nin cəmi 8%-nə bərabər olduğu halda, indi bu rəqəmin 22% təşkil etdiyini vurğulayıb.


Məhəmməd Talıblı: Deputatlığa namizədlər sosial-iqtisadi problemləri uca səslə ifadə etmir\nİqtisadçı alimin Amerikanın Səsinə müsahibəsi\nİqtisadçı alim Məhəmməd Talıblı Amerikanın Səsinə müsahibəsində Azərbaycanda növbədənkənar parlament seçkilərində deputatlığa namizədlərin platformalarında irəli sürülən iqtisadi-sosial problemlərdən danışıb.\nAmerikanın Səsi: Növbədənkənar parlament seçkilərində iqtisadiyyat mövzusu nə qədər əhəmiyyətlidir?\nÖlkədə sosial-iqtisadi vəziyyətin dərinləşməsi, postneft dövrünün əsas çağırışlarına adekvat ola biləcək namizədlərin sayı demək olar ki, barmaqla sayılacaq səviyyədədir.\nMəhəmməd Talıblı: İqtisadiyyat mövzusu yalnız seçki ərəfəsində deyil, seçkidən öncə də ciddi problem olmalıdır. Çünki iqtisadiyyatın özündə problemlər var. Ona görə də namizədin əsas söyləməli olduğu çıxışlardan, tezislərdən biri məhz sosial-iqtisadi məzmunlu olmalıdır. Bu baxımdan yanaşanda, - namizədlərin çıxışlarını diqqətlə izləyirəm, - bəzilərinin çıxışlarında ümumiyyətlə sosial-iqtisadi mövzulara toxunulmur. Seçiləcəyi təqdirdə görəcəyi işlər, verəcəyi töhfələrin nədən ibarət olacağı da aydın görünmür. Amma ümumilikdə elə namizədlər var ki, onların çıxışlarında xüsusilə iqtisadi problemlər qabardılır, - ünvanlı sosial yardımla bağlı məsələlər, minimum əmək haqqının, uşaqlar üçün veriləcək müavinətlərin səviyyəsi, pensiya siyasəti ilə bağlı yanaşmalarda müəyyən tezislər epizodik olaraq hiss olunur. Amma ümumilikdə qəbul olunası və sistemli xarakter daşıya biləcək hər hansı bir namizədin xüsusi iqtisadi platforma və tezisləri hiss olunmur. Bu ondan xəbər verir ki, həmin namizədlər ölkədəki sosial-iqtisadi problemləri qabartmaq hesabına millət vəkili olmaq deyil, hər hansı bir problemləri qabartmadan deputat olmaq istəyirlər. Ona görə də bu tezis onu deməyə əsas verir ki, Azərbaycanda seçki prosesinin özü ədalətsiz meyarlar üzərində formalaşır. Hesab edirəm ki, nəticəsi də xeyli legitimlik problemi daşıyan bir seçki olacaq. Bu baxımdan namizədlərin bu mərhələdən üzüağ çıxacağını qabaqcadan söyləmək çətindir. Amma hər halda ölkədə sosial-iqtisadi vəziyyətin dərinləşməsi, postneft dövrünün əsas çağırışlarına adekvat ola biləcək namizədlərin sayı demək olar ki, barmaqla sayılacaq səviyyədədir.\nAmerikanın Səsi: Bəs, sosial problemlərin qabardılması platformalarda nə dərəcədə əksini tapır? Eyni zamanda, platformaların təhlili necə göstərir, regionlarda, yoxsa mərkəzi şəhərlərdə sosial poblemlər daha çoxdur?\nProblemlərin əsas ciddiliyi, xüsusilə də yoxsulluqla bağlı, sosial, demoqrafik problemlər daha çox regionların payına düşür.\nMəhəmməd Talıblı: Təbii ki, problemlərin əsas ciddiliyi, xüsusilə də yoxsulluqla bağlı, sosial, demoqrafik problemlər daha çox regionların payına düşür. Eyni zamanda, ölkədə regionlardan Bakıya kütləvi axın var. Ölkədən kütləvi çıxış var. Bu problemlər regionlarda daha qabarıq özünü göstərir. Amma regionlardan deputat seçilməsi iddia olunan namizədlərin çıxışlarında demək olar ki, regional problemlərin qabardılması hiss olunmur. Yalnız epizodik olaraq hər hansı problemə yanaşma hiss olunur. Problemlərin uca səslə, daha çılpaqlığı ilə ifadə olunması hiss olunmur. Bu da ondan xəbər verir ki, regionlara baxanda paytaxtda namizədlər problemlərin üzərinə getdiyi, eyni zamanda qabarıq ifadə etdiyi görünür.\nAmerikanın Səsi: Parlament seçkiləri ölkədə iqtisadi-sosial problemlərin həllinə hansı köməklik edə bilər?\nAzərbaycanda inhisarşılıqla bağlı çox ciddi problemlər var. Ölkədə “Rəqabət Məcəlləsi”, “Maliyyə nəzarəti haqqında” qanun yoxdur.\nMəhəmməd Talıblı: Təbii ki, parlamentdə təmsil olunacaq namizədlərin özünün sosial-iqtisadi baxışlarının olması çox vacibdir. Amma biz baxırıq ki, Azərbaycanda iqtisadiyyatla bağlı hansı qanunların, hansı hüquqi normativ aktların qəbul olunmasında, hansı hüquqi çərçivənin müəyyənləşməsi ilə bağlı çox ciddi problemlər var. Məhz, onu peşəkar iqtisadçılar, hüquqşünaslar və bu yönümdə qanunvericiliyin hazırlanmasını, qanuni texnologiyaların ortaya çıxarılmasını hazırlıqlı müətxəssislər formalaşdıra bilər. Hər halda namizədlərin çoxluğu parlamentdə həmin qanunlarına hazırlanmasına əsas ola bilər. Xüsusilə, Azərbaycanda inhisarçılıqla bağlı çox ciddi problemlər var. Ölkədə “Rəqabət Məcəlləsi”, “Maliyyə nəzarəti haqqında” qanun yoxdur. Halbuki, büdcə vəsaitlərinin dağıdılması, ictimai vəsaitlər üzərində nəzarətin zəif olması, ictimai vəsaitlərin idarə olunmasında şəffaflıq, səmərəlik və hesabatlılığın zəif olması, onu deməyə əsas verir ki, problemlərin həlli üçün namizədlərin özü bu istiqamətdə mütləq hər hansı bir hazırlıq səviyyəsinə malik olmalıdır.\nAmerikanın Səsi: Platformalarda iqtisadi-sosial problemlər Avropa dəyərlərinə nə qədər uyğun irəli sürülür?\nAzərbaycanın indiki halda beynəlxalq iqtisadi qurumlara, iqtisadi bloklara inteqrasiya olunmaması və bu status-kvonun qorunması namizədləri heç narahat etmir.\nMəhəmməd Talıblı: Əslində mən Avropa dəyərləri deməzdim. Sadəcə Azərbaycanın xüsusi iqtisadi inkişafının əsas istiqamətlərindən biri məhz iqtisadi inteqrasiyanın genişlənməsi, onun coğrafiyasının geniş olması ilə müəyyənləşir. Xüsusilə də çıxışlarda bu istiqamətdə, Azərbaycanın Ümumdünya Ticarət Təşkilatına üzvlüyü ilə bağlı ümumiyyətlə heç bir tezis, baxış olmadı. Azərbaycanın Avropa İttifaqının Şərq Tərəfdaşlığı Proqramında iştirakı və bununla bağlı Avropa İttifaqına, Avropa ailəsinə üzv olandan sonra Azərbaycanı gözləyə biləcək problemlər və üstünlüklər haqqında ümumiyyətlə heç bir fikir söylənilmədi. Bütün bunlar onu deməyə əsas verir ki, Azərbaycanın indiki halda beynəlxalq iqtisadi qurumlara, iqtisadi bloklara inteqrasiya olunmaması və bu status-kvonun qorunması namizədləri heç narahat etmir. Əslində, Azərbaycanın inkişafı Qərb, Avropa, Avroatlantik məkana inteqrasiya yolu olmalıdır. Bu istiqamətdə problemlərin həll olunmasına namizədlər daha çox töhfə verməlidir.


Əməkdaşlıq haqqında müqavilə imzalanıb\nİtaliyanın ölkəmizdəki fövqəladə və səlahiyyətli səfiri cənab Campaolo Kutilo və Dante Alieghieri Cəmiyyətinin Bakı təsisçisi Gülnarə Aslanbəyli Azərbaycan Turizm və Menecment Universitetinin qonağı olublar. Tədbirdən əvvəl səfir Campaolo Kutilo ATMU-nun rektoru, professor Cəfər Cəfərovla görüşüb. Rektor qonağa ATMU-nun strateji məqsəd və vəzifələrindən ətraflı danışıb. Ali təhsil ocağının dünyanın bir sıra nüfuzlu ali məktəbləri ilə ikitərəfli əlaqələrindən, ikili diplom proqramının üstünlüklərindən də söz açılıb. ATMU ilə bağlanan əməkdaşlıq haqqında müqavilənin fayda verəcəyinə əminlik ifadə olunub.\nCənab səfir əməkdaşlıq haqqında müqavilənin iki ölkə universitetlərinin inkişafında yeni bir mərhələnin başlanğıcı kimi dəyərləndirib.\nOnun sözlərinə görə, Azərbaycan öz turizm potensialını təbliğ etmə yolunda böyük işlər görüb və müəyyən uğur qazanıb. Hazırda Azərbaycanda italyan dilinə maraq getdikcə artır, bu isə iki ölkə arasında əlaqələrin hərtərəfli inkişaf etməsinin nəticəsidir.\nMüqaviləyə uyğun olaraq Dante Alieghieri Cəmiyyəti Azərbaycan Turizm və Menecment Universitetinə İtaliya universitetləri ilə əməkdaşlıq əlaqələrinin qurulmasında, Bakıya səfər edən italyan universitetləri nümayəndələrinin ali məktəbdə görüşlərinin təşkilində, ATMU tələbələrinin İtaliyada fəaliyyət göstərən hotellərdə praktika keçmələri ilə bağlı məsələlərdə yardım edəcək. Onu da qeyd edək ki, bu ilin fevral ayından etibarən ATMU-da italyan dili kursları fəaliyyətə başlayacaq.\nTədbirin sonunda əməkdaşlıq haqqında müqavilə imzalanıb.


Azərbaycan və Filippin gömrük xidmətləri arasında məlumat mübadiləsi ilə bağlı müzakirələr aparılıb - AZƏRTAC – Azərbaycan Dövlət İnformasiya Agentliyi\nAzərbaycan və Filippin gömrük xidmətləri arasında məlumat mübadiləsi ilə bağlı müzakirələr aparılıb\nAzərbaycan və Filippin gömrük xidmətləri arasında ilkin məlumat mübadiləsi ilə bağlı müzakirələr aparılıb.\nDövlət Gömrük Komitəsinin mətbuat xidmətindən AZƏRTAC-a bildirilib ki, müzakirələr Filippin Respublikasının paytaxtı Manila şəhərində Dünya Gömrük Təşkilatının Gömrük sahəsində Akademik Araşdırma və İnkişaf üzrə Tərəfdaşlıq Proqramının (PICARD) növbəti 11-ci illik Konfransı çərçivəsində Dövlət Gömrük Komitəsinin sədri, gömrük xidməti general-leytenantı Aydın Əliyevlə Filippin Gömrük Bürosunun komissioneri Kapitan Nicanor Faeldon arasında ikitərəfli görüş zamanı baş tutub.\nDGT Gömrük sahəsində Akademik Araşdırma və İnkişaf üzrə Tərəfdaşlıq Proqramının (PICARD) illik Konfransının təşkilinə görə filippinli həmkarına təşəkkür edən Dövlət Gömrük Komitəsinin sədri Aydın Əliyev Azərbaycanın bütün sahələrdə uğurla inkişaf etdiyini, bu inkişafa paralel olaraq gömrük sahəsində də mühüm nailiyyətlərin əldə olunduğunu diqqətə çatdırıb. Ölkəmizin yerləşdiyi coğrafi mövqe baxımından beynəlxalq ticarətin həyata keçirilməsində mühüm rol oynadığını bildirən komitə sədri bu istiqamətdə Azərbaycan Gömrük Xidməti tərəfindən gerçəkləşdirilən konkret tədbirlərdən bəhs edib. Azərbaycan Prezidenti İlham Əliyevin rəhbərliyi ilə bütün sahələrdə, o cümlədən gömrük sferasında mühüm islahatların həyata keçirildiyini və bir sıra yeniliklərin tətbiq olunduğunu qeyd edən Aydın Əliyev bu yeniliklərin beynəlxalq ticarətin asanlaşdırılması və sürətləndirilməsi, yükdaşımaların təhlükəsizliyinin təmin olunması işinə mühüm töhfələr verdiyini vurğulayıb.\nGörüşdə, həmçinin Azərbaycanın idxal-ixrac potensialı, ölkəmizdə istehsal olunan kənd təsərrüfatı məhsulları və onların ixracının həyata keçirilməsi, gömrük xidmətləri arasında ilkin məlumat mübadiləsi və sair bu kimi məsələlərlə bağlı fikir mübadiləsi aparılıb.\nAZERTAG.AZ :Azərbaycan və Filippin gömrük xidmətləri arasında məlumat mübadiləsi ilə bağlı müzakirələr aparılıb


Azərbaycana gətirilən alkoqollu içkilərə və tütünə görə aksiz vergiləri artdı - Azinforum.az İnformasiya Portalı\nAna səhifə / İqtisadiyyat / Azərbaycana gətirilən alkoqollu içkilərə və tütünə görə aksiz vergiləri artdı\nAPA-nın məlumatına görə, bu, Nazirlər Kabinetinin “Azərbaycan Respublikasının ərazisinə gətirilən aksiz vergisinə cəlb olunan malların aksiz dərəcələrinin təsdiq edilməsi haqqında” qərarında etdiyi dəyişiklikdə əksini tapıb.\nKeçən il dekabrın 21-də dərc olunmuş qərar 30 gün sonra – yanvarın 23-də qüvvəyə minir. İndiyə qədər səməni pivəsinin 1 litr üçün 1 manat, təbii üzüm şərabları, spirt qatılmışlar daxil olmaqla, üzüm suslosunun 1 litri üçün 2 manat, şampan şərabının 1 litr üçün 2,5 manat, qıcqırma prosesində və ya spirt əlavə edilməkdən fərqli üsulla dayandırılmış qıcqırma ilə alınmış digər üzüm susloları üçün 1 litr üçün 0,1 manat aksiz dərəcəsi tətbiq olunub. Dəyişikliyə əsasən yanvarın 23-dən səməni pivəsinin 1 litr üçün 1,7 manat, təbii üzüm şərabları, spirt qatılmışlar daxil olmaqla, üzüm suslosunun 1 litri üçün 3,5 manat, şampan şərabının 1 litr üçün 5 manat, qıcqırma prosesində və ya spirt əlavə edilməkdən fərqli üsulla dayandırılmış qıcqırma ilə alınmış digər üzüm susloları üçün 1 litr üçün 0,2 manat aksiz dərəcəsi tətbiq olunacaq.\nAzərbaycan gətirilən tütün və tütün məmulatlarına tətbiq edilən aksiz vergiləri isə 2 dəfədən çox artırılıb.\nÖncəki Səhiyyə Nazirliyinin strukturunda dəyişiklik edilib\nNövbəti Türkiyə Afrin əməliyyatında ilk şəhidini verdi


“Qorxma, mən səninləyəm” filminin qəhrəmanı Muxtarbəy Kantemirov vəfat edib\n31 Avqust 2017, 14:41 (GMT +4)\nBakı, 31 avqust, SalamNews, Ş.Nəzərli. Uzun sürən ağır xəstəlikdən sonra 84 yaşlı məşhur aktyor Muxtarbəy Kantemirov bu gün dünyasını dəyişib.\nSalamNews xəbər verir ki, bu barədə əfsanəvi aktyorla işləmiş Yana Nikitina öz "Facebook" səhifəsində yazıb. Aktrisa Yana Nikitina Yuli Qusmanın “Qorxma, mən səninləyəm” filminin davamı olan və 2013-cü ildə ekranlarda nümayiş etdirilmiş “Qorxma, mən səninləyəm. 1919” kino lentində rol alıb.\nKino və sirk artisti, atla teatr yaradıcısı, Şimali Osetiyanın Əməkdar artisti Muxtarbəy Kantemirov 1934-cü ildə anadan olub. Atası Əli Bəy Kantemirov peşəkar sirk atçılığı ustaları nəslindən olub və Rusiyada ilk dəfə “Osetiya cigitləri” (“Əli Bəy”) sirkini yaradıb.\nYaraşıqlı və münasib xarici görünüşə malik Muxtarbəy uşalıqdan bu sənəti sevib və inkişaf etdirib. Ona görə də rejissorlar ondan yaradıcılıqlarında bəhrələniblər. “Kubada karnaval”, “Ruslan və Lyudmila” filmərindəki obrazları buna misaldır.\n“Qorxma, mən səninləyəm”, “Girov”, “Cənnətin iki addımlığında”, “Sovet dörünün parkı” və s. filmlərdə isə o artıq peşəkar aktyor kimi çəkilib.


Qadın cinsi orqanının əzələlərinin möhkəmlənməsi üçün bu məşqləri edin\nQadinsayti.az ‣ Qadın sağlamlığı Qadın cinsi orqanının əzələlərinin möhkəmlənməsi üçün bu məşqləri edinBildiyimiz kimi,vagina-qadın cinsi orqandır. Bu orqan boru şəklində olub,uzunluğu isə 8-12 sm olur. Elastik əzələyə malik olan bu orqanın funksiyası cinsi əlaqə zamanı kişi cinsi orqana uyğunlaşması olur. Cinsi əlaqə zamanı vaginanın əzələləri şişməklə kişi cinsi orqanını hər tərəfdən sıxmaqla həzzi artırır.\nBütün qadınlarda vaginanın anatomik quruluşu eyni olur.Əlbətdə ki, anomaliyalara da təsadüfi rast gəlmək olur.Lakin individual keyfiyyətlər də mövcuddur.Bu keyfiyyətlərə vaginanın mikroflorası,hərarəti,pH,elastikliyi,yağlılığı və bu yağın miqdarı daxildir. Bütün bu xüsusiyyətlər,qadın yaşlaşdıqca və keçirdiyi xəstəliklərin nəticəsində itməyə başlayır.Misal üçün deyə bilərik ki,gənc qadınların vaginası yaşlı xanımların vaginasından fərqlənir.Gənc qadınlarda vagina əzələsi elastik və sıx olur.\nHəm yaşla, həm doğuşla əlaqədar olaraq vaxt keçdikcə vaginda dəyişikliklər əmələ gəlir.Doğuşdan sonra,vagina kişi penisinə uyğunlaşma qabliyyətini itirir,əzələlər isə iradəsiz və boş olur. Təbii ki, bu itirilişdən sonra cinsi əlaqə elədə həzz verici və parlaq olmur. Böyük çəkili uşaq doğulanda isə,vaginanın divarları dartılıb uzanır.Doğuş zamanı parçalanma olduqda isə həkim qanaxma qorxusu olduğu üçün,tez-tələsik tikişlər vurur.Tələsik tikişlər olunan zaman həkimin heç estetik tərəfini düşünməyə belə vaxtı olmur. Nəticədə isə qadınların gender boşluğu qapanıq olmur. Cinsi əlaqə zamanı mənfi emosiya və diskomfort olmaması üçün, hər bir qadın vagina əzələlərinin möhkəmlənməsi üçün idmanı bilməlidir. Əgər çalışsanız bu əzələlərinizi mökəmlədə bilərsiniz. Sizə təqdim edəcəyimiz bir neçə çalışma zamanı anus və vagina əzəzləsi tonusda olur və əzələləri möhkəm edir. Bundan əlavə babasil,sidik saxlamamaq kimi və bir neçə ginekoloji xəstəliklərə müalicəvi təsir göstərir. Birinci məşqimiz\nBu çalışmanı qarnı üstə uzanmış halda edirlər.Əgər uzanmağa vaxtınız yoxdursa,adi vəziyyətlərinizdə də edə bilərsiniz.Bir anlıq təsvir edin ki,sidiyə getmək istəyirsiniz.Bu halı edin və qəfil sidiyə getməyinizi dayandırın.Sora eyni ilə belə anus yolunu məşq etdirin. Bunu etdikdən sonra,hər iki yolu eyni qaydada sixib açın.Məşq zamanı omba nahiyəsi də bir az ele bilin ki irəli çıxır.Məşq etdikdə çalışın ki,hər iki yolu sıxıb saxlayın.Əvvəl bir az ağrıda bilər,sonra əzələlər öyrənir.Hər gün 100-150 dəfə etməklə,vagina əzəzlənizi möhkəmlədə biləcəksiniz.\nBu məşq bir az çətindir.Əlləriniz üstə durmanız lazım olacaq (beryoza).Əgər dura bilsəniz,o zaman ayaqlarınızı tam açıb və yenidən birləşdirin.Dəqiqədə 4-7 dəfə hərəkət bəs edir.Məşqin ilk həftəsində çalışmamız 2-4 dəqiqə,sonra isə 10 dəqiqə edilir. Üçüncü məşqimiz\nElə təsvir edin ki,vaginanızla hansısa bir əşyanı dartırsınız.Maksimum dartmaqla vaxtı uzatmağa çalışın.Bu məşqi hər gün və hər bir saatdan bir etsəniz,bir aya əzəzləniz möhkəmlənəcək.\nVaginanızı tez-tez sıxıb buraxın.Bu məşqi hər yerdə və hər zaman edə bilərsiniz.Narahat olmayın heç kim heç nə hiss etməyəcək.Hamımıza yaxşı məlumdur ki,yüksək dabanlı ayaqqabılar,ayaqlarımızın sağlamlığına mənfi təsir göstərir. Lakin maraqlısı ondadır ki,intim əzələlərə gözəl təsir edib möhkəmlədirir.//azadqadın.az\nf Paylaş9 noyabr 2016 , Baxılıb: 523 Həmçinin oxuyunXANIMLAR DİQQƏT ! Büstqalter geyinmək döşü sallandırırHamiləlikdən qorunmağın ən sağlam YOLU -MÜTLƏQ OXUYUNDİQQƏT! Bu təbii şirə astma xəstəliyini tamamilə sağaldır!Hər qadın bunları bilməlidir - 7 CİNSƏL BİLGİMenstruasiya zamanı niyə çimmək olmaz?Qadın cinsiyyət sistemi xərçəngi. 10 ilk əlamət Xəbər lenti\nNəşi ermənilərdə olan əsgərimizlə bağlı son xəbərQadın çantasında olan 6 toksik əşya ...Süd vəzi xərçənginin yeni müalicə metodikası. Əməliyyatsız, 11 günə!Sakitləşdirici ot dəmləmələri. RESEPTLƏRSoyuq çay süzdüyü üçün arvadını stəkanla öldürdü - Bakıda QƏTLXərçəng xəstəsi olan tanınmış müğənni hicaba keçdi-FOTOAzərbaycanlı holdinq rəhbərinin qızı təyyarə sürdü - VİDEOSaçlarımızı ev şəraitində bərpa edirikATV-nin məşhur aparıcısı AzTV-yə getdi: "Artıq inkişaf etməyin vaxtıdır" - FOTOAzərbaycan telekanılının efirində qalmaqal: Mən sənin kimi qızları...-VİDEOAzərbaycanlı məşhur aparıcı intihar etmək istədiDişlər yaddaş funksiyasına təsir edir...Aparıcı Turan evlilik verlişində olan iştirakçıları tənqid etdi:" utanıram"Üzünüzü yuyarkən bu nöqtələrə diqqət edinSaçlarınız vaxtından əvvəl ağarırsa, mütləq oxuyun!


Macarıstan NATO və Azərbaycan arasında siyasi dialoqu gücləndirmək niyyətindədir\nMacarıstan NATO və Azərbaycan arasında siyasi dialoqun gücləndirilməsi və əməkdaşlığın inkişaf etdirilməsi istiqamətində çalışmaq niyyətindədir. Milli.Az bildirir ki, bu sözləri Trend-ə müsahibəsində Macarıstanın Azərbaycandakı səfiri İmre Laslotski deyib.\nSəfir növbəti iki il ərzində - 2017-ci il yanvarın 1-dən 2018-ci il dekabrın 31-dək Macarıstan səfirliyinin NATO nümayəndəliyinin səlahiyyətlərini icra edəcək: "Bu ilədək bu səlahiyyətləri Rumıniya səfirliyi həyata keçirirdi. Bu ilin sonunda Azərbaycan, Macarıstan və Rumıniya nümayəndələrinin iştirakı ilə öhdəliklərin təvhil verilməsi mərasimi baş tutacaq."\nMacarıstan səfiri İ.Laslotski səfirliyin qarşısında duran hədəflər arasında NATO və Azərbaycan arasında dialoqun gücləndirilməsi, Şimali Atlantika Alyansının Azərbaycanda baş verən proseslər barədə məlumatlandırılması, Azərbaycanda NATO-nun siyasəti barədə ictimai rəy formalaşdırılması kimi vəzifələrin olduğunu deyib.\nSəfirlik Azərbaycanda KİV-lə də sıx münasibət saxlamağı planlaşdırır.\nMacarıstan NATO Azərbaycan arasında siyasi dialoqu gücləndirmək niyyətindədir


Əflatun Amaşov parlamentde qrup rehberi olacaq - Azadlıq Xeber\nƏflatun Amaşov parlamentde qrup rehberi olacaq\n26.02.2016 / 13:28 xeber – Mətbuat Şurasının sədri, deputat Əflatun Amaşovun Milli Məclisin Azərbaycan-Gürcüstan parlamentlərarası əlaqələr üzrə işçi qrupunun rəhbəri təyin olunması təklif edilib.\nAPA-nın xəbərinə görə, bu məsələ “Milli Məclisin parlamentlərarası əlaqələr üzrə işçi qruplarının rəhbərlərinin seçilməsi haqqında” sənəddə əksini tapıb. Sənədə əsasən Ə. Amaşov bu vəzifədə Qənirə Paşayevanı əvəz edəcək.\nLayihə martın 4-də Milli Məclisin plenar iclasında müzakirəyə çıxarılacaq.


Roportaj, «O böyürtkən kolu tutur adamın yaxasından...», Haberiniz Olsun\n«O böyürtkən kolu tutur adamın yaxasından...»\n“ Musa Yaqub: “Bəlkə də qara daşın altındakı toxumları cücərtməyə ümidlərimizin gücü yetər...” „\nMusa Yaqub: “Bəlkə də qara daşın altındakı toxumları cücərtməyə ümidlərimizin gücü yetər...”\nDolub bura gəlməz daha...”\nBaşdan-ayağa torpaq qoxuyan, Vətən qoxuyan yaradıcılığıyla illərdir şeirləri-dildən dilə dolaşan Musa müəllimdən ustad düşüncələri almaq istədik. İstədik bilək ki, bu qədər cılızlaşmağımıza səbəb nədi? Axı, bizim ədəbiyyatın bir nümunəsinin bircə cümləsinin gücü yetər bizi millət olaraq bəzi duyğulardan arındırmağa. O halda...\n-Daş, dəyirman, ağac... bunlar mənim obrazlarımdır. O qara daş əslində insan taleyidi. Göyərməyəcək, mümkün də deyil. O elə bir daşdı ki, nə qədər ümidlə göyərtsən belə, göyərməyəcək. Amma insanın ümidi özünə yetər. O qara daşı danışdıran da, göyərdən də, onu taleyinə yazan da elə insan özüdür. Heç eşitmisən deyir, ürəyimə daş bağlamışam? Yəni o ağırlıq həmişə səninlə gedəcək. Bu, ömürdü, gündü. Onu biz göyərdə bilərik, ümidimizdə, taleyimizdə, yeni məhəbbətimizdə. Bəlkə özümüzünkü olmaz amma balalarımızınkı olar. Bəlkə də qara daşın altında olan toxumları cücərtməyə ümidlərimizin gücü yetər. Belə bir şeir var, bir qara daş gəlib düşür çəmənə, o çiçəklər göyərib, qara daşı itirir. Demək ki, o daş göyərmədi amma o çəmən göyərdi.\n-Bu o deməkdimi ki, şair ümidini insanlardan üzüb, daşa, kəsəyə, ota, yarpağa tutub üzünü?\n- Yorulub. Admın ümidi daşa vurulanda yorulur. Cəmiyyətdə elə işlər görürəm, insanların yanında heç nə tapa bilmirəm, ağaclara, meşəyə, daşa, suya meyl edirəm, onlarla danışıram. İnsan öz sifətini saxlaya bilsə onlarla danışarsan da, niyə təbiətlə danışasan ki, axı təbiət dil bilmir. Yenə insan insanı, ürək ürəyi duymalıdır. Düzdür, bəzən bunlar payimal olur, həmişə belə olur cəmiyyətdə, ümid bölünür, yenidən dünyaya gəlir. Mən də bəzi şeylərdən əlbəttə ki, yorulmuşam. Mən bunu yenə misal çəkəcəyəm, məhərrəm ayı gəlir, imamlar üçün zəncir vurub ağlayırlar, bunlar haqq yolunda, Allah yolunda ömürlərini fəda eləyiblər deyə. Digər yandan da müsəlman ölkələrində bir-birilərini qırıb tökürlər. Bəs o yas saxlamağımız nəyə dəydi? Bunlar bir-birinə əksdi. İnsanın özünün-özünə qulaq asmamağıdı. Bu, ümidin ölümüdü, günahın böyüklüyüdür. Fərqindəsinizmi, cəmiyyətdə qəzəb böyüyür, yumruq böyüyür, silahlar böyüyür, tamah böyüyüb, qol-qanad açır. Bunlar böyüdükcə də SAVAB azalır, ÜMİD azalır, insanlar öz sifətini itirir. Bunları görmək təbi ki, adamı yorur.\nBu axşamı özüm üçün yaratdım...”\nHüzünü də, yaxşı mühiti də, bütövlükdə dünyamızı da özümüz yaradırıq. Cəmiyyət nə qədər saf olsa, gözəl olsa o gözəl hisslər də elə bizimlə yürüyəcək. Belə olmasa o da yorulub yolda qalacaq. Həm cəmiyyətdə, həm məhəbbətdə, həm kəmiyyətdə bu məhəbbət şeirlərini yazdıranlar var. Bu birinci növbədə anadan olduğum torpaqdan gəlir. Amma insanların sifətini görəndən sonra bu sevgini bir-birinin sifətinə köçürmüşəm. O məhəbbəti də, sədaqəti də, o palıd vüqarını da...\nÖzü qoşa ola-ola tənhadı...”\nÇinarlar həmişə yola çıxır, tənhalığını basdırmaq üçün... Bu da insanın özündən asılıdır. Ailə məsələsində bəzən nəsihət edirlər, qanuna salırlar. Bunu necə eəd bilərsən ki, insanın bircə baxışının min qanunu var. O məhəbbət dünyasına gərək xəyanət qatmayasan.\nMənəvi dünyamız korlanıb. Biz məhəbbəti də, şeiri də kitabı da saldıq bazara. Mənəviyyat aşınıb gedir. Hər şeyə xeyir gətirmək gözü ilə baxırıq. Belə olmaz. Axı, ruhu bazara salmazlar...\n- Azərbaycanın daşından, kəsəyindən, torpağından, o ANA qoxan yerlərindən qopub gəlib Bakıda bu qədər kiçilməyimizə gətirən səbəb nədir? Bizim axı, mayamız, tamdı, bötüvdü...\nYox, qala bilmərəm, bağışla məni...”\nSızlaya-sızlaya yaşadar məni...”\nMən həmişə bunu misal çəkirəm, hələ uşaq vaxtndan bir əhvalat yadımdadı. Dağıstandan bir kumık gəlmişdi kəndimizə, qalayçılıq eləyirdi. Deyirdi ki, “mən bu Azərbaycana gəldi, yaman “bij” luxlar öyrəndi, yaman “bij”luxlar...”. Hələ o vaxt adi bir kənddə o bunları öyrənmişdi, indi kəndlər böyüyüb, maşınlar çoxalıb. İnsanlar sıxlaşıb, vəzifəbazlıq yarandıqca, sahibkarlığın tamahı döndükcə bir-birini inkar eləmək daha da böyüyür. Bəlkə də yenə bu da cəmiyyətin məsələlərindən asılıdır.\n-Siz həmişə var olun, Musa müəllim!!!


Evində tualet yoxdur, amma iddiası yerə-göyə sığmır...\n30/09/2019 [12:01] - Köşə - ( 4510 dəfə baxılıb)\nHindistanın Aya göndərdiyi kosmik raket öz ünvanına çatmayıb. Belə ki, Aya 2 kilometr qalmış cihazla əlaqə kəsilib. Hindistan bu məqsədlə nə az, nə çox, düz 150 milyon dollar vəsait xərcləyib.\nBu məsələni araşdıranda məlum oldu ki, indiyə kimi Aya yalnız üç dövlət - keçmiş SSRİ, ABŞ və Çin kosmik raket göndərə bilib. Hindistan bu siyahıda dördüncü olmaq istəyirdi. Amma arzusu gözündə qaldı. Ara yerdə 150 milyon dollar batdı.\nİnəyə sitayiş edən hindli qardaşlarımızla heç bir ədavətim yoxdur. Əksinə, Hindistan Aya kosmik raket göndərə bilsəydi, hamıdan çox mən sevinəcəkdim. İndi təəssüf hissi keçirməyimin, qələmə sarılıb narahatlığımı bölüşməyimin çox ciddi səbəbləri var. Hindistan dövlətinin qarşısında Aya raket göndərməkdən daha vacib olan 150 məsələ dayanır. Hindistan küyə gedib havaya sovurduğu 150 milyon dollarla həmin problemlərdən ən azı birini həll edə bilərdi.\nSosial-iqtisadi durumuna görə Hindistan dünyanın ən kasıb ölkələrindən biri sayılır. Hazırda Hindistanda təxminən 270 milyon insan kasıblıq həddindən də aşağı səviyyədə yaşayır. Üç yüz milyon insanın elektrik enerjisinə çıxışı yoxdur. Yəni, on minlərlə kəndə hələ də işıq çəkilməyib. Yüz milyon insan təmiz su çatışmazlığından əziyyət çəkir. Bu yüz milyon insan kanal suyunu indi erməni əsirliyindı olan İsa bulağının suyu kimi ovuclayıb başına çəkir. Ən dəhşətlisi isə odur ki, Hindistan əhalisi bir tikə çörəyə möhtacdır. Quru çörək tapanda, onu islatmağa su tapmırlar. Hər il 3 min uşaq acından ölür. Beynəlxalq təşkilatların göndərdiyi humanitar yardımlar yoxsulluq səviyyəsindən aşağı həddə yaşayan 270 milyon insanın qarnını doyurmağa kifayət etmir.\nHindistan hökuməti beş-altı il əvvəl qəbul etdiyi qərarla dünya mətbuatının gündəmini zəbt etmişdi. Hökumət deputatlığa namizəd olan şəxslərdən tələb edirdi ki, evində tualeti olduğuna dair yerli icra hakimiyyətindən arayış gətirsinlər. Hindistanda əhalinin təxminən yarısının evində tualet yoxdur. İnsanlar küçədə, bazarda, ağac dibində təbii ehtiyaclarını ödəyirlər. Buna görə də ölkədə antisanitariya şəraiti hökm sürür. Hər il on minlərlə insan yoluxucu xəstəliklərdən dünyasını dəyişir.\nMən elmi-texniki tərəqqinin əleyhinə deyiləm. Amma adamın, o cümlədən, dövlətin iddiası ilə imkanı üst-üstə düşməlidir. Tutaq ki, Hindistan üçüncü cəhddə Aya kosmik raket göndərdi. Bir anlığa təsəvvür edək ki, ordan torpaq alıb vətəndaşlarına ev tikdi, şərait yaratdı. Bilirsiniz, hindli qardaşlarımız ordan aşağı baxanda nə görəcəklər? Şəhərin mərkəzində, ağacların dibində çöməlib ehtiyacını ödəyən adamlar...\nDemək istədiyim odur ki, göylə əlləşməzdən əvvəl yerdəki problemləri həll etmək lazımdır...


1982 təvəllüdlü Kim Ci Yon | Fabula Kitab\n82 년생 김지영 | 조남주\n30 yaşlı Kim Ci Yon səs-küylü Seulun kənarında balaca bir mənzildə yaşayır. Bir çox koreyalı qadın kimi, yeni doğulan qızına baxmaq üçün işindən ayrılmalı olub. Çox keçmir ki, onda ərini, valideynlərini və ərinin qohumlarını narahat edən qəribə simptomlar üzə çıxmağa başlayır: Ci Yon həm tanıdığı, həm də tanımadığı, həm yaşayan, həm də vəfat edən qadınların səsi ilə danışmağa başlayır. Ci Yon bu psixoza daha dərindən qərq olduqda məyus olan əri onu kişi psixiatrına göndərir.\nKitabın müəllifi keçmiş ssenarist olan Ço Nam Ju romanı iki ay ərzində yazaraq başa vurub. O, romanın belə sürətli yazılmasını bu cür izah edir: “Kim Ci Yonun həyatı mənim həyatımdan çox fərqlənmir. Məhz bu səbəbdən bu qədər tez, hazırlıq görmədən yazıb bitirmişəm…” “Minumsa” nəşriyyatı tərəfindən 2016-cı ilin oktyabrında nəşr olunan roman 27 noyabr 2018-ci il tarixində\n1 milyondan çox nüsxə satılmışdır. 2009-cu ildən bəri Kun Suk Şinin “Anam sənə əmənət” romanından sonra milyon nüsxə ilə satılan ilk Koreya romanı hesab edilir.\n22 ölkədə 1,3 milyondan çox nüsxə satılan bu roman “National Book Award”ın “Tərcümə ədəbiyyatı” kateqoriyasına və “A New York Times Notable Book of 2020 and Editors’ Choice Selection”ın uzun siyahısına daxil edilmişdir.\n“NPR”, “TIME Magazine”, “Chicago Public Library” bu kitabı 2020-ci ilin ən yaxşı kitabı seçib.\n“Təkcə həyəcanlı bir roman deyil, cəmiyyətin əsl güzgüsüdür. Müəllif o qədər cəsurdur ki, bizi olduğumuz kimi – simasız göstərməyi bacarıb”.\n“Bu kitabı oxuduqdan sonra bir çox şeyə fərqli gözlə baxmağa başladım. Bir qadın olaraq üzləşdiyim haqsızlıqları mənə xatırlatdı. Bu hiss məni təəccübləndirdi”.\n— Çhve Su Yön, “Girls’ Generation”-ın üzvü


2021, 23 Oktyabr, şənbə, Bakı vaxtı 15:26\nJurnalist Sevinc Vaqifqızı (sağda) və vəkil Şəhla Hümbətova. 14iyun2017\nBu gün, iyunun14-ü jurnalist Sevinc Vaqifqızı da Baş Prokurorluğun Ağır Cinayətlərə Dair İstintaq İdarəsində dindirilib.\nBu haqda onun vəkili Şəhla Hümbətova AzadlıqRadiosu-na bildirib.\nBuna da bax: Şahvələd Çobanoğlu prokurorluqda dindirilib\nMilli Strateji Düşüncə Mərkəzinin sədri İsa Qəmbər, Müsavat Partiyasının başqanı Arif Hacılı və partiyanın mərkəzi İcra Aparatının rəhbəri Gülağa Aslanlı da Əfqan Muxtarlının işi üzrə Baş Prokurorluğa çağırılıb.\nİyunun 14-ü jurnalist Şahvələd Çobanoğlu da Baş Prokurorluğun Ağır Cinayətlərə Dair İstintaq İdarəsində dindirilib. Ona isə suallar həbsdə olan AXCP sədrinin müavini Gözəl Bayramlı ilə bağlı verilib.


İyulun 25-də “Azərbaycanda Milli Məkan Məlumatları İnfrastrukturunun əsasları” mövzusunda konfrans keçirilib. Tədbirdə Əmlak Məsələləri Dövlət Komitəsinin və Azərbaycan Respublikasının Prezidenti yanında Vətəndaşlara Xidmət və Sosial İnnovasiyalar üzrə Dövlət Agentliyinin sədrləri, İsrailin Azərbaycanda fövqəladə və səlahiyyətli səfiri, Milli Məkan Məlumatları İnfrastrukturunun yaradılması işlərini həyata keçirən “Ofek Aerial Photography” şirkətinin rəhbərliyi və nümayəndələri, jurnalistlər iştirak ediblər.\nKonfransın məqsədi Milli Məkan Məlumatları infrastrukturunun formalaşdırılması, idarə olunması, aktuallığının təmin edilməsi, inteqrasiyası və mühafizəsi ilə bağlı işləri daha da təkmilləşdirmək, sistemin yaradılması ilə əlaqədar qarşılıqlı əməkdaşlığı genişləndirməkdir.\nTədbiri giriş sözü ilə açan Əmlak Məsələləri Dövlət Komitəsinin sədri cənab Kərəm Həsənov bildirib ki, Azərbaycan Respublikasının Prezidenti möhtərəm İlham Əliyevin rəhbərliyi altında dövlətin idarəetmə mexanizmi innovativ üsullarla həyata keçirilir, o cümlədən elektron hökumət quruculuğu, geoməkan standartlarının tətbiqi sahələrində işlər təkmilləşdirilir. Elektron hökumətin ayrılmaz tərkib hissəsini ölkədə qurulmasına start verilmiş Milli Məkan Məlumatları İnfrastrukturu təşkil edir. Bu baxımdan Azərbaycan Respublikası Prezidentinin 28 dekabr 2018-ci il tarixli Fərmanı ilə “Milli məkan məlumatlarının formalaşdırılması və inteqrasiyası Qaydaları” təsdiq edilmişdir. Bu Qaydalar milli məkan məlumatlarının formalaşdırılması, aktuallığının təmin edilməsi və inteqrasiyası, o cümlədən milli məkan məlumatları üzrə xidmətlərin göstərilməsi prosedurlarını müəyyən edir. Fərmana uyğun olaraq Əmlak Məsələləri Dövlət Komitəsinə Milli Məkan Məlumatları İnformasiya Sisteminin yaradılması və həmin sistemin Elektron Hökumət İnformasiya Sisteminə inteqrasiyası işi həvalə edilməklə komitə sistemin operatoru kimi müəyyən olunub.\nBu infrastruktur dövlətin məkanla bağlı əsas məlumat bazası olub, özündə çoxlu sayda mövcud müxtəlif mənbələrin məlumatlarını birləşdirməklə onları konkret coğrafi yerləşmə və zaman kəsiyinə uyğun sistemləşdirir. Bu infrastruktur istənilən sahədə idarəetmə ilə bağlı düzgün qərarların qəbul edilməsini, dövlət qurumları tərəfindən məkana bağlı məlumatın operativ əldə olunmasını, ümumilikdə qurumlar arasındakı qarşılıqlı əlaqənin səmərəli təşkilini təmin edir.\nMilli Məkan Məlumatları İnfrastrukturunun qurulması ilə bağlı tədbirlər görülməsi üçün aidiyyəti dövlət qurumlarının nümayəndələrindən ibarət işçi qrupu yaradılıb, verilmiş tapşırıqların icrası olaraq bir sıra normativ hüquqi aktların ilkin layihələri hazırlanaraq aidiyyəti üzrə təqdim edilib.\nEyni zamanda Milli Məkan Məlumatları İnformasiya Sisteminin formalaşdırılması və Elektron Hökumət İnformasiya Sisteminə inteqrasiyası ilə bağlı məsləhətçi xidmətlərinin cəlb edilməsi üzrə açıq tender keçirilib və İsrailin beynəlxalq nüfuzlu “Ofek Aerial Photography” şirkəti tenderin qalibi elan edilib.\nTorpaqların Elektron Kadastr Uçotu Sistemi müasir tələblərə uyğun Milli Məkan Məlumatları İnfrastrukturunun formalaşmasında mühüm rol oynayacaq. Ölkəmizdə Milli Məkan Məlumatları İnformasiya Sisteminin yaradılmasına böyük töhfə verəcək layihələrdən biri də “Yer Səthinin Peyk Nəzarəti Sistemi”nin qurulması layihəsidir.\nQeyd olunub ki, Milli Məkan Məlumatları İnfrastrukturunun yaradılması ölkədə iqtisadiyyatın və idarəetmənin səmərəliliyinə müsbət təsir edən amillərdən biridir. Həmçinin Milli Məkan Məlumatları İnfrastrukturunun dövlət və biznes qurumlarının operativ və şəffaf qarşılıqlı əlaqəsinin təmin edilməsində xüsusi rolu var.\nDaha sonra Vətəndaşlara Xidmət və Sosial İnnovasiyalar üzrə Dövlət Agentliyinin sədri cənab Ülvi Mehdiyev ölkəmizdə elektron hökumətin inkişafı və rəqəmsal hökumətə keçid ilə bağlı ölkə rəhbərliyinin tapşırıqlarına uyğun olaraq mühüm layihələrin həyata keçirildiyini qeyd edib. Həmçinin Ülvi Mehdiyev Milli Məkan Məlumatları İnfrastrukturunun Rəqəmsal hökumətin vacib komponentlərindən biri olduğunu və bu sistemin tez bir zamanda qurulmasının vacibliyini vurğulayıb. Bildirib ki, məlum fərmana əsasən Agentlik milli məkan məlumatlarının ilkin mənbəyini və onları formalaşdıran aidiyyəti dövlət qurumlarının siyahısını müəyyən edir.\nKonfransın əhəmiyyətinə toxunan İsrail Dövlətinin Azərbaycan Respublikasındakı fövqəladə və səlahiyyətli səfiri Dan Stav isə bildirib ki, Milli Məkan Məlumatları İnfrastrukturunun yaradılması ilə dövlət qurumlarının idarəetməsində daha operativ qərarlar qəbul ediləcək.\nSonra Əmlak Məsələləri Dövlət Komitəsi ilə İsrail Dövlətinin “Ofek Aerial Photography” qurumu arasında Milli Məkan Məlumatları İnformasiya Sisteminin formalaşdırılması və Elektron Hökumət İnformasiya Sisteminə inteqrasiyası ilə bağlı məsləhətçi xidmətlərinin göstərilməsinə dair müqavilə imzalanıb.\n“Ofek Aerial Photography” qurumunun vitse-prezidenti Oded Erphat bildirib ki, Azərbaycanda Milli Məkan Məlumatları İnfrastrukturunun yaradılması üçün cari vəziyyət öyrənilir və bu infrastrukturun qurulmasına dair qabaqcıl beynəlxalq təcrübədən istifadə etməklə müvafiq təkliflərin təqdim edilməsi həyata keçirilir.\nXarici şirkətin nümayəndələrinin Azərbaycan Respublikasında Milli Məkan Məlumatları İnformasiya Sisteminin qurulmasının başlıca məqsədləri və verəcəyi töhfə, onun hüquqi aspektləri, eləcə də layihənin icra planı ilə bağlı təqdimatlar olub.\nSonda Milli Məkan Məlumatları İnformasiya Sisteminin formalaşdırılması və Elektron Hökumət İnformasiya Sisteminə inteqrasiyası ilə bağlı tədbir iştirakçılarını maraqlandıran suallar cavablandırılıb.\nTarix: 25-07-2019 11:55